cyanic-selkie/wikianc huggingface dataset:
ᱯᱟᱪᱮ ᱡᱟᱵᱷᱟ
ᱯᱟᱪᱮ ᱡᱟᱵᱷᱟ (ᱤᱱᱫᱳᱱᱮᱥᱤᱭᱟᱱ: Jawa Barat, ᱥᱩᱱᱫᱟᱱᱤᱥ: ᮏᮝ ᮊᮥᮜᮧᮔ᮪) ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱡᱟᱵᱷᱟ ᱫᱤᱯ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱾ ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱵᱟᱱᱫᱩᱝ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱵᱟᱱᱛᱮ ᱯᱚᱱᱚᱛ ᱟᱨ ᱫᱤᱥᱚᱢ ᱨᱟᱡᱽᱜᱟᱲ ᱡᱟᱠᱟᱨᱛᱟ ᱢᱮᱱᱟᱜ ᱟᱠᱟᱫᱟ, ᱟᱨ ᱮᱛᱚᱢ ᱥᱮᱫ ᱡᱟᱵᱷᱟ ᱫᱚᱨᱮᱭᱟ, ᱥᱟᱢᱟᱝ ᱥᱮᱫ ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱟᱨ ᱠᱚᱧᱮ ᱥᱮᱫ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱥᱩᱱᱫᱟᱱᱤᱥ ᱦᱚᱲ, ᱤᱱᱫᱳᱱᱮᱥᱤᱭᱟ ᱨᱮᱱ ᱫᱚᱥᱟᱨ ᱢᱟᱨᱟᱝ ᱡᱟᱹᱛᱤ ᱡᱟᱵᱷᱟᱱᱤᱥ ᱦᱚᱲ ᱛᱟᱭᱚᱢ, ᱠᱚᱣᱟᱜ ᱠᱟᱱᱟᱢ ᱴᱷᱟᱶ ᱠᱟᱱᱟ ᱾
ᱯᱟᱪᱮ ᱡᱟᱵᱷᱟ ᱫᱚ ᱤᱱᱫᱳᱱᱮᱥᱤᱭᱟ ᱯᱷᱩᱨᱜᱟᱹᱞ ᱚᱠᱛᱚ ᱨᱮᱱᱟᱜ ᱤᱨᱟᱹᱞ ᱜᱚᱴᱟᱱ ᱯᱚᱱᱚᱛ ᱢᱩᱫ ᱨᱮ ᱢᱤᱫ ᱯᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱯᱷᱩᱨᱜᱟᱹᱞ ᱩᱪᱷᱟᱹᱱ ᱚᱠᱛᱚ ᱨᱮ ᱵᱮᱱᱟᱣ ᱦᱩᱭ ᱞᱮᱱᱟ ᱟᱨ ᱛᱟᱭᱚᱢ ᱛᱮ ᱟᱹᱱᱟᱹᱨᱤ ᱞᱮᱠᱟᱛᱮ ᱑᱔ ᱡᱩᱞᱟᱭ ᱑᱙᱕᱐ ᱨᱮ ᱵᱮᱱᱟᱣ ᱨᱩᱣᱟᱹᱨ ᱦᱩᱭ ᱞᱮᱱᱟ ᱾ ᱑᱙᱖᱖ ᱥᱮᱨᱢᱟ ᱨᱮ ᱡᱟᱠᱟᱨᱛᱟ ᱯᱟᱪᱮ ᱡᱟᱵᱷᱟ ᱠᱷᱚᱱ ᱵᱷᱮᱜᱟᱨ ᱠᱟᱛᱮᱡᱽ ᱢᱤᱫ ᱯᱚᱱᱚᱛ ᱥᱚᱢᱟᱱ ᱢᱟᱹᱱᱟᱱ "ᱵᱤᱥᱮᱥ ᱨᱟᱡᱽᱜᱟᱲ ᱴᱚᱴᱷᱟ" ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱟᱨ ᱒᱐᱐᱐ ᱥᱮᱨᱢᱟ ᱨᱮ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱵᱷᱮᱜᱟᱨ ᱠᱟᱛᱮᱡᱽ ᱵᱟᱱᱛᱮ ᱯᱚᱱᱚᱛ ᱵᱮᱱᱟᱣ ᱦᱩᱭ ᱞᱮᱱᱟ ᱾
ᱱᱚᱶᱟ ᱠᱚ ᱵᱷᱮᱜᱟᱨ ᱛᱟᱭᱚᱢ ᱦᱚᱸ ᱯᱟᱪᱮ ᱡᱟᱵᱷᱟ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲᱮᱞ ᱯᱚᱱᱚᱛ ᱠᱟᱱᱟ, ᱱᱚᱶᱟ ᱯᱚᱱᱚᱛ ᱨᱮ ᱒᱐᱒᱐ ᱨᱮᱱᱟᱜ ᱛᱟᱞᱟ ᱚᱠᱛᱚ ᱠᱚᱛᱮ ᱔᱙,᱙᱓᱕,᱘᱕᱘ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱵᱮᱠᱟᱥᱤ ᱟᱨ ᱵᱟᱱᱫᱩᱝ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱛᱮᱥᱟᱨ ᱟᱨ ᱯᱩᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱵᱮᱠᱟᱥᱤ, ᱡᱟᱠᱟᱨᱛᱟ ᱨᱮᱱᱟᱜ ᱥᱮᱴᱮᱞᱟᱭᱤᱴ ᱥᱚᱦᱚᱨ ᱞᱮᱠᱟᱛᱮ ᱟᱹᱰᱤ ᱩᱥᱟᱹᱨᱟ ᱦᱚᱲ ᱮᱞ ᱰᱷᱮᱨ ᱧᱮᱞ ᱟᱠᱟᱱᱟ ᱟᱨ ᱒᱐᱑᱒ ᱥᱮᱨᱢᱟ ᱨᱮ ᱱᱚᱶᱟ ᱥᱚᱦᱚᱨ ᱵᱟᱱᱫᱩᱝ ᱥᱚᱦᱚᱨ ᱠᱷᱚᱱ ᱦᱚᱲ ᱢᱟᱨᱟᱝ ᱦᱚᱲᱮᱞ ᱥᱚᱦᱚᱨ ᱞᱮᱠᱟᱛᱮ ᱥᱚᱫᱚᱨ ᱥᱟᱢᱟᱝ ᱟᱠᱟᱱᱟ ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ
᱒᱐᱐᱘ ᱥᱮᱨᱢᱟ ᱨᱮ ᱯᱟᱪᱮ ᱵᱟᱱᱫᱩᱝ ᱨᱤᱡᱮᱱᱥᱤ ᱵᱮᱱᱟᱣ ᱛᱟᱭᱚᱢ ᱠᱷᱚᱱ, ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱫᱚ ᱙ ᱥᱚᱦᱚᱨ (ᱤᱱᱫᱳᱱᱮᱥᱤᱭᱟᱱ: Kota) ᱟᱨ ᱑᱗ ᱨᱤᱡᱮᱱᱥᱤ (ᱤᱱᱫᱳᱱᱮᱥᱤᱭᱟᱱ: Kabupaten) ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱱᱚᱶᱟ ᱒᱖ ᱜᱚᱴᱟᱱ ᱥᱚᱦᱚᱨ ᱟᱨ ᱨᱤᱡᱮᱱᱥᱤ ᱠᱚ ᱟᱨᱦᱚᱸ ᱖᱒᱐ ᱦᱚᱱᱚᱛ (ᱤᱱᱫᱳᱱᱮᱥᱤᱭᱟᱱ: Kabupaten) ᱟᱨ ᱑,᱕᱗᱖ ᱥᱚᱦᱚᱨᱤᱭᱟᱹ ᱟᱹᱛᱩ (ᱤᱱᱫᱳᱱᱮᱥᱤᱭᱟᱱ: Kelurahan) ᱟᱨ ᱔,᱓᱐᱑ ᱜᱚᱴᱟᱱ ᱟᱹᱛᱩ (ᱤᱱᱫᱳᱱᱮᱥᱤᱭᱟᱱ: Desa) ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱡᱟᱠᱟᱨᱛᱟ ᱟᱨ ᱵᱟᱱᱛᱮ ᱯᱚᱱᱚᱛ, ᱮᱛᱚᱢ ᱥᱮᱫ ᱡᱟᱵᱷᱟ ᱫᱚᱨᱮᱭᱟ, ᱠᱚᱧᱮ ᱥᱮᱫ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱥᱟᱶ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱚ ᱡᱮᱞᱮᱠᱟ ᱫᱚᱨᱮᱭᱟ ᱟᱨᱮ ᱠᱚᱨᱮ ᱢᱮᱱᱟᱜ ᱟᱠᱟᱫᱟ, ᱱᱚᱶᱟ ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱱᱫᱩᱝ ᱫᱚ ᱯᱚᱱᱚᱛ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜ ᱵᱩᱨᱩ ᱴᱚᱴᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱯᱟᱪᱮ ᱡᱟᱵᱷᱟ ᱨᱮ ᱟᱹᱰᱤ ᱥᱟᱝᱜᱮ ᱦᱚᱲ ᱠᱚ ᱵᱟᱥᱚᱜ ᱠᱟᱱᱟ, ᱜᱚᱴᱟ ᱤᱱᱫᱳᱱᱮᱥᱤᱭᱟ ᱨᱮᱱ ᱢᱚᱬᱮ ᱦᱚᱲ ᱢᱩᱫ ᱨᱮ ᱢᱤᱫ ᱦᱚᱲ ᱱᱚᱶᱟ ᱯᱚᱱᱚᱛ ᱨᱮᱱ ᱠᱟᱱᱟᱭ ᱾
ᱢᱟᱹᱱᱢᱤ ᱩᱛᱷᱱᱟᱹᱣ ᱩᱫᱩᱜ
(human Development index)
ᱥᱟᱱᱛᱤᱱᱤᱠᱮᱛᱚᱱ ᱢᱮᱰᱤᱠᱮᱞ ᱠᱚᱞᱮᱡᱽ
ᱥᱟᱱᱛᱤᱱᱤᱠᱮᱛᱚᱱ ᱢᱮᱰᱤᱠᱮᱞ ᱠᱚᱞᱮᱡᱽ (ᱮᱥ.ᱮᱢ.ᱥᱤ) ᱫᱚ ᱢᱤᱫ ᱯᱨᱟᱭᱵᱷᱮᱴ/ᱯᱟᱵᱽᱞᱤᱠ-ᱯᱨᱚᱭᱵᱷᱮᱴ ᱯᱟᱴᱱᱟᱨᱥᱤᱯ ᱢᱮᱰᱤᱠᱮᱞ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱵᱳᱞᱯᱩᱨ-ᱥᱟᱱᱛᱤᱱᱤᱠᱮᱛᱚᱱ ᱨᱮ ᱢᱮᱱᱟᱜᱼᱟ᱾ ᱮᱥ.ᱮᱢ.ᱥᱤ ᱫᱚ ᱒᱐᱒᱑ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱸᱰᱮ ᱢᱮᱰᱤᱥᱤᱱ ᱟᱨ ᱥᱟᱨᱡᱟᱨᱤ ᱨᱮ ᱵᱮᱪᱟᱞᱟᱨ (ᱮᱢ.ᱵᱤ.ᱵᱤ.ᱮᱥ) ᱰᱤᱜᱽᱨᱤ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱫᱚ ᱡᱟᱹᱛᱤᱭᱟᱹᱨᱤ ᱢᱮᱰᱤᱠᱮᱞ ᱠᱚᱢᱤᱥᱚᱱ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱦᱚᱲᱢᱚ ᱥᱟᱶᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱦᱟᱥᱯᱟᱛᱟᱞ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱮᱥ.ᱮᱢ.ᱥᱤ ᱫᱚ ᱡᱟᱹᱛᱤᱭᱟᱹᱨᱤ ᱢᱮᱰᱤᱠᱮᱞ ᱠᱚᱢᱤᱥᱚᱱ ᱟᱹᱨᱤ ᱩᱢᱩᱞ ᱨᱮ ᱵᱮᱱᱟᱣ ᱟᱠᱟᱱ ᱥᱤᱧᱚᱛ ᱨᱮᱭᱟᱜ ᱯᱩᱭᱞᱩ ᱯᱤ.ᱯᱤ.ᱯᱤ (ᱯᱨᱟᱭᱵᱷᱮᱴ-ᱯᱟᱵᱽᱞᱤᱠ-ᱯᱟᱴᱱᱟᱨᱥᱤᱯ) ᱢᱮᱰᱤᱠᱮᱞ ᱠᱚᱞᱮᱡᱽ ᱦᱚᱸ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱮᱰᱤᱠᱮᱞ ᱠᱚᱞᱮᱡᱽ
ᱡᱤᱸᱜᱽ ᱛᱤᱭᱟᱱ
ᱡᱤᱸᱜᱽ ᱛᱤᱭᱟᱱ ᱢᱤᱫᱴᱟᱝ ᱪᱤᱱᱤ ᱮᱠᱴᱨᱮᱥ ᱠᱟᱱᱟᱭ᱾ ᱩᱱᱤᱫᱚ ᱵᱤᱡᱤᱸᱜ ᱰᱟᱸᱥ ᱮᱠᱮᱰᱢᱤ ᱟᱨ ᱵᱤᱡᱤᱸᱜ ᱯᱷᱤᱞᱢ ᱮᱠᱮᱰᱢᱤ ᱠᱷᱚᱱᱟᱜ ᱜᱨᱮᱡᱩᱮᱴ ᱯᱩᱨᱟᱹᱣ ᱟᱠᱟᱫᱟᱭ᱾ ᱨᱟᱛᱟᱱ ᱟᱨ ᱭᱩᱫᱷ ᱢᱟᱦᱟᱠᱟᱵᱭᱟ (war epic) ᱫᱟ ᱣᱟᱨᱤᱸᱜ ᱥᱴᱮᱴᱟᱥ (᱒᱐᱑᱑) ᱟᱨ ᱮᱠᱥᱚᱱ ᱯᱷᱤᱞᱢ ᱥᱯᱮᱥᱚᱞ ᱟᱭᱤᱰᱤ ᱟᱨ ᱯᱩᱞᱤᱥ ᱥᱴᱚᱨᱤ ᱒᱐᱑᱓ (ᱵᱟᱱᱟᱨ ᱜᱮ ᱥᱮᱨᱢᱟ ᱒᱐᱑᱓) ᱨᱮ ᱩᱱᱤᱭᱟᱜ ᱨᱚᱞ ᱮᱠᱴᱤᱝ ᱠᱚᱨᱟᱣ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟᱭ᱾ ᱯᱮᱭᱟ ᱞᱮᱡᱮᱸᱰᱨᱤ ᱯᱤᱠᱪᱟᱨᱥ ᱯᱷᱤᱞᱢ, ᱫᱟ ᱜᱽᱨᱮᱴ ᱣᱚᱞ (᱒᱐᱑᱖), ᱠᱚᱸᱜ ᱺᱥᱠᱟᱞ ᱟᱭᱤᱞᱮᱸᱰ (᱒᱐᱑᱗), ᱟᱨ ᱯᱮᱥᱤᱯᱷᱤᱠ ᱨᱤᱢ ᱺ ᱰᱤᱫᱨᱚᱦ (᱒᱐᱑᱘) ᱨᱮ ᱩᱱᱤᱭᱟᱜ lead roles ᱢᱮᱱᱟᱜ ᱟᱠᱟᱫ ᱛᱟᱭᱟ᱾ ᱩᱱᱤᱭᱟᱜ ᱱᱟᱜᱟᱢ ᱟᱱᱟᱜ ᱰᱨᱟᱢᱟ ᱞᱤᱡᱮᱸᱰ ᱚᱯᱷ ᱵᱟᱱ ᱥᱩ (᱒᱐᱑᱕), ᱫᱟ ᱜᱞᱚᱨᱤ ᱚᱯᱷ ᱴᱮᱸᱜᱽ ᱰᱟᱭᱱᱮᱥᱴᱤ (᱒᱐᱑᱗), ᱟᱨ ᱨᱚᱰ- ᱴᱨᱤᱯ ᱥᱟᱥᱯᱮᱸᱥ ᱰᱨᱟᱢᱟ ᱞᱟᱣ ᱡᱟᱨᱱᱤ (᱒᱐᱑᱘) ᱨᱮ ᱩᱱᱤᱭᱟᱜ ᱱᱟᱯᱟᱭ (Roles) ᱨᱚᱞ ᱞᱮᱠᱟᱛᱮ ᱦᱚᱸ ᱵᱟᱰᱟᱭ ᱢᱮᱱᱟᱭᱟ
ᱠᱳᱥᱤ ᱚᱧᱪᱚᱞ
ᱠᱳᱥᱤ ᱚᱧᱪᱚᱞ koshi Zone ᱱᱮᱯᱟᱞ ᱨᱮᱱᱟᱜ ᱯᱩᱨᱣᱟᱧᱪᱚᱞ ᱵᱤᱠᱟᱥ ᱪᱷᱮᱛᱨᱚ ᱨᱮ ᱢᱮᱱᱟᱜ-ᱟ ᱱᱩᱣᱟ ᱚᱧᱪᱚᱞ । ᱱᱩᱣᱟ ᱚᱧᱪᱚᱞ ᱨᱮ ᱖ ᱜᱚᱴᱟᱝ ᱡᱤᱞᱟ ᱢᱮᱱᱟᱜ-ᱟ।
ᱚᱱᱰᱟᱞ ᱵᱚᱱᱚᱛ
ᱚᱱᱰᱟᱞ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱫᱩᱨᱜᱟᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱚᱱᱰᱟᱞ 23.59°N, 87.18°W ᱨᱮ ᱢᱮᱱᱟᱜᱼᱟ ᱾ ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱚᱡᱚᱭ ᱫᱟᱢᱚᱫᱚᱨ ᱵᱚᱨᱟᱠᱚᱨ ᱰᱟᱦᱟᱨ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱵᱚᱲᱡᱳᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱘᱔.᱘᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱔᱖ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱔ ᱜᱚᱴᱟᱝ ᱢᱚᱣᱡᱟ ᱟᱨ ᱑᱒ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱯᱟᱱᱰᱚᱵᱮᱥᱚᱨ ᱟᱨ ᱫᱩᱨᱜᱟᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱚᱱᱰᱟᱞ ᱨᱮ ᱢᱮᱱᱟᱜᱼᱟ ᱾
ᱚᱱᱰᱟᱞ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱢᱮᱱᱟᱜᱼᱟ : ᱚᱱᱰᱟᱞ, ᱫᱚᱠᱷᱤᱱ ᱠᱷᱟᱱᱫᱟ, ᱠᱚᱡᱳᱨᱟ, ᱠᱷᱟᱸᱫᱽᱨᱟ, ᱢᱚᱫᱚᱱᱯᱩᱨ, ᱨᱟᱢᱯᱨᱚᱥᱟᱫᱽᱯᱩᱨ, ᱥᱨᱤᱨᱟᱢᱯᱩᱨ ᱟᱨ ᱩᱠᱷᱨᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱘᱖,᱙᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱕,᱖᱑᱑ ᱦᱚᱲ ᱫᱚ ᱟᱹᱛᱩ ᱨᱮ ᱑᱕᱑,᱓᱐᱔ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱘,᱑᱔᱙ (᱕᱓%) ᱠᱚᱲᱟ ᱟᱨ ᱘᱘,᱗᱖᱖ (᱔᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱐,᱘᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕᱒,᱕᱑᱘ (᱒᱘.᱑᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱖᱒᱘ (᱔.᱐᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱤᱫᱩᱞᱤ (᱘,᱙᱖᱑), ᱠᱷᱟᱸᱫᱽᱨᱟ (᱑᱕,᱓᱘᱓), ᱪᱚᱠ ᱵᱚᱸᱠᱳᱞᱟ (ᱥᱮᱦᱮᱫ) (᱑,᱙᱖᱕), ᱩᱠᱷᱨᱟ (᱒᱔,᱑᱐᱔), ᱢᱟᱦᱤᱨᱟ (᱔,᱑᱘᱘), ᱫᱚᱠᱷᱤᱱ ᱠᱷᱟᱱᱫᱟ (᱘,᱔᱔᱙), ᱯᱚᱨᱚᱥᱠᱳᱞ (ᱥᱮᱦᱮᱫ) (8᱔᱕), ᱠᱚᱡᱳᱨᱟ (᱒᱗,᱒᱗᱕), ᱦᱚᱨᱤᱥᱯᱩᱨ (᱘,᱙᱘᱐), ᱯᱚᱞᱟᱥᱵᱚᱱ (᱔,᱘᱑᱑), ᱫᱤᱜᱽᱱᱟᱞᱟ (᱑᱓,᱖᱓᱓), ᱚᱱᱰᱟᱞ (ᱜᱨᱟᱢ) (᱖,᱑᱗᱗), ᱚᱱᱰᱟᱞ (᱑᱙,᱙᱒᱔) ᱟᱨ ᱵᱟᱥᱠᱟ (᱖,᱖᱐᱙) ᱾
ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱩᱠᱩᱸᱫᱽᱯᱩᱨ (᱒,᱙᱑᱓), ᱢᱚᱫᱷᱩᱥᱩᱫᱚᱱᱯᱩᱨ (᱓,᱔᱓᱕), ᱜᱟᱭᱫᱷᱳᱵᱟ (᱒,᱔᱗᱑), ᱫᱷᱚᱱᱫᱟᱰᱤᱦᱤ (᱓,᱘᱐᱐), ᱢᱟᱫᱷᱚᱵᱽᱯᱩᱨ (᱒,᱒᱑᱖), ᱪᱚᱠ ᱨᱟᱢᱵᱚᱛᱤ (᱑,᱕᱕᱗), ᱵᱟᱵᱩᱭᱥᱳᱞ (᱑,᱙᱔᱑), ᱛᱚᱢᱞᱟ (᱗᱓᱒) ᱟᱨ ᱫᱷᱩᱵᱽᱪᱩᱨᱩᱨᱤᱭᱟ (᱓,᱔᱐᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱒᱘,᱒᱕᱔ ᱜᱚᱴᱟᱝ (᱗᱗.᱒᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱔,᱒᱑᱘ (᱘᱕.᱐᱒%) ᱠᱚᱲᱟ ᱟᱨ ᱕᱔,᱐᱓᱖ (᱖᱘.᱖᱔%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱖.᱓᱘% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱕᱖.᱒᱑% ᱫᱚ ᱵᱟᱝᱞᱟ, ᱓᱕.᱓᱒% ᱫᱚ ᱦᱤᱱᱫᱤ, ᱓.᱙᱑% ᱫᱚ ᱩᱨᱫᱩ ᱟᱨ ᱑.᱘᱐% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱠᱷᱚᱸᱰ ᱫᱚ ᱱᱚᱣᱟ ᱦᱟᱵᱽᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ, ᱦᱟᱵᱽᱲᱟ-ᱤᱞᱟᱦᱟᱵᱟᱫᱽ-ᱢᱩᱢᱵᱟᱭ ᱞᱟᱭᱤᱱ ᱟᱨ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱚᱱᱰᱟᱞ ᱨᱮ ᱢᱤᱫ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱚᱱᱰᱟᱞ-ᱥᱮᱱᱛᱷᱤᱭᱟ ᱪᱟᱸᱜᱟ ᱞᱟᱭᱤᱱ ᱫᱚ ᱚᱱᱰᱟᱞ ᱠᱷᱚᱱ ᱚᱸᱰᱚᱠᱚᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮ ᱮᱞ ᱮᱱ.ᱮᱪ ᱒)/ᱜᱨᱮᱸᱰ ᱴᱨᱟᱸᱠ ᱨᱚᱰ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱠᱟᱡᱤ ᱱᱚᱡᱽᱨᱩᱞ ᱤᱥᱞᱟᱢ ᱩᱰᱟᱹᱱ ᱰᱟᱹᱦᱤ ᱫᱚ ᱚᱱᱰᱟᱞ ᱨᱮ ᱢᱤᱫ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱖᱕᱐ ᱮᱠᱚᱲ ᱨᱮ ᱵᱮᱱᱟᱣ ᱟᱠᱟᱱᱟ ᱟᱨ ᱥᱚᱨᱠᱟᱨᱤ ᱞᱮᱠᱟᱛᱮ ᱒᱐᱑᱓ ᱥᱟᱞ ᱨᱮ ᱱᱚᱣᱟ ᱫᱚ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱫᱩᱨᱜᱟᱯᱩᱨ ᱨᱮᱱᱟᱜ ᱥᱚᱦᱚᱨ ᱛᱟᱞᱟ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱟᱨ ᱟᱥᱟᱱᱥᱳᱞ ᱨᱮᱱᱟᱜ ᱥᱤᱴᱤ ᱵᱟᱥ ᱴᱟᱨᱢᱤᱱᱟᱞ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱖᱑ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱙,᱔᱒᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱘ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱕᱒᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱩᱱᱩᱥᱩᱞ ᱟᱥᱲᱟ ᱨᱮ ᱖,᱓᱕᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱓,᱘᱐᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱵᱟᱨᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱯᱮᱭᱟ ᱛᱟᱞᱢᱟ ᱥᱚᱨᱠᱟᱨ/ᱯᱤ.ᱮᱥ.ᱭᱩ ᱢᱮᱰᱤᱠᱟᱞ ᱛᱟᱞᱢᱟ ᱟᱨ ᱖ ᱜᱚᱴᱟᱝ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱒᱗᱔ ᱜᱚᱴᱟᱝ ᱵᱮᱰ ᱟᱨ ᱔᱐ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱗ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱠᱷᱟᱸᱫᱽᱨᱟ ᱨᱮ ᱓᱐ ᱵᱮᱰ ᱟᱜ ᱠᱷᱟᱸᱫᱽᱨᱟ ᱫᱮᱦᱟᱛ ᱟᱥᱯᱟᱛᱟᱞ, ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱚᱱᱰᱟᱞ (᱖ ᱵᱮᱰ ᱟᱜ) ᱟᱨ ᱵᱟᱥᱠᱟ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾ ᱚᱱᱰᱟᱞ ᱨᱮ ᱕᱐ ᱵᱮᱰ ᱟᱜ ᱚᱱᱰᱟᱞ ᱨᱮᱞᱣᱮ ᱟᱥᱯᱟᱛᱟᱞ, ᱕᱐ ᱵᱮᱰ ᱟᱜ ᱚᱱᱰᱟᱞ ᱨᱮ ᱮᱯᱷ.ᱥᱤ.ᱟᱭᱤ ᱟᱥᱯᱟᱛᱟᱞ ᱟᱨ ᱠᱷᱟᱸᱫᱽᱨᱟ ᱨᱮ ᱕᱐ ᱵᱮᱰ ᱟᱜ ᱤ.ᱥᱤ.ᱮᱞ ᱵᱮᱸᱠᱳᱞᱟ ᱮᱨᱤᱭᱟ ᱟᱥᱯᱟᱛᱟᱞ ᱫᱚ ᱵᱚᱱᱚᱛ ᱴᱚᱴᱷᱟ ᱵᱷᱤᱛᱤᱨ ᱨᱮ ᱠᱟᱹᱢᱤᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱨᱚᱛᱤᱵᱷᱟ ᱯᱟᱴᱤᱞ
ᱯᱨᱚᱛᱤᱵᱷᱟ ᱫᱮᱵᱤᱥᱤᱝ ᱯᱟᱴᱤᱞ  ᱫᱚ ᱯᱷᱩᱨᱜᱟᱹᱞ ᱵᱷᱟᱨᱚᱛ ᱨᱮᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱫᱤᱥᱚᱢ ᱜᱚᱢᱠᱮ ᱠᱟᱱᱟᱭ ᱾ ᱩᱱᱤ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱡᱚᱞᱜᱟᱶ ᱡᱤᱞᱟ  ᱨᱮᱭᱟᱜ ᱱᱚᱱᱫᱚᱜᱟᱶ  ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱡ ᱵᱟᱵᱟ ᱱᱟᱨᱟᱭᱚᱱ ᱯᱟᱹᱜᱞᱩ ᱨᱟᱶ ᱫᱚ ᱢᱤᱫ ᱢᱟᱨᱟᱴᱷᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱱᱟᱱᱟ ᱥᱟᱦᱮᱵ ᱢᱮᱱᱛᱮ ᱡᱚᱛᱚ ᱦᱚᱲ ᱠᱚ ᱵᱟᱰᱟᱭ ᱮᱭᱟ ᱾ ᱯᱨᱚᱛᱤᱵᱷᱟ ᱫᱚ ᱟᱠᱚ ᱜᱷᱟᱨᱚᱸᱡᱽ ᱨᱮᱱᱟᱝ ᱮᱭᱟᱭ ᱜᱚᱴᱟᱝ ᱜᱤᱫᱽᱨᱟᱹ ᱠᱷᱚᱱᱟᱝ ᱢᱤᱫᱴᱟᱝ ᱥᱩᱢᱩᱝ ᱛᱤᱨᱞᱟᱹᱭ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱡᱚᱞᱜᱟᱶ ᱨᱮ ᱢᱮᱱᱟᱜ ᱥᱚᱨᱠᱟᱨᱤ ᱠᱩᱲᱤ ᱜᱤᱫᱽᱨᱟᱹ ᱠᱚᱶᱟᱜ ᱟᱥᱲᱟ ᱨᱮ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱮᱦᱚᱵ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱥᱩᱨ ᱨᱮ ᱢᱮᱱᱟᱜ ᱢᱤᱫᱴᱟᱝ ᱤᱝᱞᱤᱥ ᱢᱤᱰᱤᱭᱚᱢ ᱟᱥᱲᱟ ᱨᱮ ᱧᱩᱛᱩᱢ ᱮ ᱚᱞ ᱞᱮᱜ-ᱟ ᱾ ᱩᱱ ᱡᱷᱚᱜ ᱩᱱᱤ ᱫᱚ ᱟᱹᱰᱤ ᱠᱚ ᱞᱟᱱᱫᱟ ᱵᱚᱛᱚᱡ ᱮ ᱠᱟᱱ ᱛᱟᱦᱮᱸᱫ, ᱪᱮᱫᱟᱜ ᱪᱮ ᱩᱱᱡᱷᱚᱜ ᱦᱚᱸ ᱠᱩᱲᱤ ᱦᱚᱯᱚᱱ ᱫᱚ ᱚᱲᱟᱜ ᱠᱷᱚᱱ ᱵᱟᱦᱨᱮ ᱛᱮ ᱵᱤᱥᱛᱤ ᱵᱟᱠᱚ ᱚᱰᱚᱠ ᱚᱰᱚ ᱟᱠᱚ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱜᱮᱞ ᱪᱟᱱᱚᱪ ᱮ ᱯᱟᱥ ᱠᱮᱫ ᱛᱟᱭᱚᱢ ᱚᱱᱰᱮᱱᱟᱜ ᱢᱚᱞᱡᱤ ᱡᱚᱭᱴᱷᱟ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱚᱱᱮᱨ ᱫᱷᱟᱯ ᱮᱯᱟᱥ ᱞᱮᱜ-ᱟ ᱾ ᱚᱱᱟ ᱛᱟᱭᱚᱢ ᱵᱚᱢᱵᱮ ᱨᱮᱭᱟᱜ ᱥᱚᱨᱠᱟᱨᱤ ᱟᱹᱭᱤᱱ ᱠᱚᱞᱮᱡᱽ ᱨᱮ ᱧᱩᱛᱩᱢ ᱮ ᱚᱞ ᱠᱮᱜ-ᱟ ᱾ ᱚᱱᱰᱮ ᱚᱞᱚᱜ ᱥᱚᱢᱚᱭ ᱜᱮ ᱩᱥᱟ ᱵᱷᱚᱶᱢᱤᱠ, ᱵᱚᱥᱚᱱᱛᱚ ᱨᱟᱶ ᱱᱟᱭᱮᱠ, ᱟᱨ ᱢᱚᱫᱷᱩᱠᱚᱨ ᱨᱟᱶ ᱪᱚᱶᱫᱷᱩᱨᱤ  ᱮᱢᱟᱱ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ, ᱨᱟᱡᱽᱱᱤᱛᱤᱭᱟᱹ ᱥᱟᱶ ᱮ ᱪᱤᱱᱦᱟᱹᱯ ᱞᱮᱱᱟ ᱾ ᱩᱱᱠᱩ ᱜᱮ ᱟᱡ ᱨᱟᱡᱽ ᱱᱤᱛᱤ ᱛᱮᱠᱚ ᱟᱹᱜᱩ ᱞᱮᱫᱮᱭᱟ ᱾
ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱵᱟᱪᱷᱚᱱ
2007 ᱥᱟᱞ ᱡᱩᱞᱟᱭ ᱒᱕ ᱢᱟᱹᱦᱤᱛ ᱦᱤᱞᱚᱜ ᱯᱨᱚᱛᱤᱵᱷᱟ ᱯᱟᱴᱤᱞ ᱫᱚ ᱖᱓ ᱥᱮᱨᱢᱟ ᱩᱢᱮᱨ ᱨᱮ ᱵᱷᱟᱨᱚᱛ ᱨᱮᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮ ᱠᱤᱨᱟᱹᱭ ᱦᱟᱛᱟᱶ ᱠᱮᱜ-ᱟ ᱾ ᱩᱱᱡᱷᱚᱜᱤᱡ ᱫᱤᱥᱚᱢ ᱜᱚᱢᱠᱮ ᱰᱚᱠᱴᱚᱨ ᱚᱵᱽᱫᱩᱞ ᱠᱟᱞᱟᱢ ᱴᱷᱮᱱ ᱠᱷᱚᱱ ᱵᱷᱟᱹᱨᱭᱟᱹᱭ ᱦᱟᱛᱟᱶ ᱠᱮᱜ-ᱟ ᱾ ᱢᱟᱹᱱ ᱥᱟᱶᱛᱮ ᱩᱱᱤ ᱫᱚ ᱨᱟᱥᱴᱨᱚᱯᱚᱛᱤ ᱵᱷᱚᱵᱚᱱ ᱛᱮᱠᱚ ᱫᱟᱨᱟᱢ ᱤᱫᱤ ᱠᱮᱫᱮᱭᱟ ᱾ ᱱᱤᱡᱮᱨᱟᱜ ᱡᱤᱛᱠᱟᱹᱨ ᱠᱷᱟᱹᱛᱤᱨ ᱩᱱᱤ ᱫᱤᱥᱚᱢ ᱦᱚᱲ ᱥᱟᱨᱦᱟᱶ ᱮ ᱪᱟᱞᱟᱫ ᱠᱚᱶᱟ ᱾ ᱟᱡᱟᱜ ᱠᱟᱹᱢᱤ ᱚᱠᱛᱚ ᱨᱮ ᱩᱱᱤ ᱨᱮᱝᱜᱮᱡ ᱥᱟᱦᱟ ᱟᱨ ᱛᱤᱨᱞᱟᱹ ᱠᱚᱶᱟᱜ ᱨᱟᱱᱟᱠᱟᱵ ᱵᱟᱵᱚᱛ ᱟᱰᱤ ᱜᱟᱱ ᱠᱟᱹᱢᱤ ᱦᱚᱨᱟᱭ ᱮᱛᱚᱦᱚᱵ ᱞᱮᱜ-ᱟ ᱾ ᱫᱤᱥᱚᱢ ᱨᱮᱭᱟᱜ ᱥᱤᱢᱟᱹ ᱥᱩᱨᱚᱠᱷᱭᱟ, ᱯᱷᱟᱹᱫᱽ ᱠᱚᱶᱟᱜ ᱨᱟᱱᱟᱠᱟᱵ,ᱥᱤᱥᱩ ᱥᱨᱚᱢᱤᱠ ᱟᱨ ᱵᱟᱞᱮ ᱵᱟᱯᱞᱟ ᱪᱟᱵᱟᱭ ᱩᱱᱤ ᱡᱚᱡᱚᱱᱟᱭ ᱮᱦᱚᱵ ᱞᱮᱜ-ᱟ ᱾ ᱫᱤᱥᱚᱢ ᱨᱮᱱᱤᱡ ᱯᱚᱭᱞᱩ ᱛᱤᱨᱞᱟᱹ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮ ᱩᱱᱤ ᱡᱟᱦᱟᱸᱭ ᱠᱚ ᱨᱚᱲᱮ ᱠᱟᱱ ᱟᱨ ᱠᱚ ᱵᱤᱨᱩᱫ ᱮ ᱠᱟᱱ ᱛᱟᱦᱮᱸᱫ ᱩᱱᱠᱩ ᱟᱡᱟᱜ ᱠᱟᱹᱢᱤ ᱧᱮᱞ ᱛᱮ ᱠᱚ ᱛᱷᱤᱨ ᱮᱱᱟ ᱾ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱟᱡᱟᱜ ᱕ ᱥᱮᱨᱢᱟ ᱵᱷᱟᱹᱜᱤ ᱞᱮᱠᱟ ᱠᱟᱹᱢᱤ ᱯᱩᱨᱟᱹᱶ ᱛᱟᱭᱚᱢ ᱩᱱᱤ ᱒᱐᱑᱒ ᱥᱟᱞ ᱨᱮ ᱫᱤᱥᱚᱢ ᱜᱚᱢᱠᱮ ᱯᱚᱫᱽ ᱠᱷᱚᱱ ᱡᱤᱨᱟᱹᱶ ᱮ ᱦᱟᱛᱟᱶ ᱠᱮᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ
ᱚᱱᱚᱝᱜᱚᱵᱷᱤᱢᱚ ᱫᱮᱵᱚ III
ᱚᱱᱚᱝᱜᱚᱵᱷᱤᱢᱚ ᱫᱮᱵᱚ III ᱫᱚ ᱢᱤᱫ ᱨᱟᱡᱽ ᱟᱨ ᱯᱩᱨᱩᱵᱽᱱᱟᱠᱷᱟ ᱜᱚᱝᱜᱚ ᱵᱚᱝᱥᱚ ᱨᱤᱱᱤᱡ ᱫᱚᱦᱲ ᱛᱷᱟᱯᱚᱱᱤᱭᱟ. ᱠᱟᱱᱟᱭ ᱾ ᱱᱩᱭ ᱫᱟ ᱥᱮᱫᱟᱭ ᱳᱰᱤᱥᱟ ᱨᱤᱱᱤᱡ ᱑᱒᱑᱑-᱑᱒᱓᱘ ᱮ.ᱰᱤ. ᱛᱟᱯᱟ ᱨᱮ ᱥᱟᱥᱚᱱ ᱞᱮᱫᱟᱭ ᱾ ᱱᱩᱭ ᱫᱚ ᱟ.ᱰᱤ ᱢᱟᱨᱟᱝ ᱯᱚᱱᱚᱛ ᱵᱮᱱᱟᱣ ᱮ ᱡᱚᱣᱟᱝ ᱞᱮᱱᱟ ᱾ ᱱᱩᱭᱟᱜ ᱯᱚᱱᱚᱛ ᱫᱚ ᱮᱛᱚᱢ ᱨᱮ ᱜᱚᱝᱜᱟ ᱜᱟᱰᱟ ᱠᱷᱚᱱ ᱠᱚᱸᱡᱮ ᱨᱮ ᱜᱤᱫᱟᱵᱚᱨᱤ ᱜᱟᱰᱟ ᱦᱟ.ᱵᱤᱡ ᱯᱟᱥᱱᱟᱣ ᱞᱮᱱᱟ ᱾  ᱯᱩᱪᱷᱤᱢ ᱨᱮᱱ ᱠᱟᱞᱟᱪᱩᱨᱤᱭᱚᱥ ᱠᱚᱭ ᱛᱟᱯᱟᱢ ᱵᱷᱟᱜᱟᱣ ᱞᱮᱫ ᱠᱚᱣᱟ ᱟᱨ ᱩᱱᱠᱩ ᱥᱟᱶ ᱵᱟᱯᱞᱟ ᱠᱟᱛᱮ ᱥᱟ.ᱜᱟ.ᱭ ᱮ ᱡᱚᱲᱟᱣ ᱞᱮᱫ-ᱟ ᱾ ᱟᱡ ᱫᱟᱫᱟ ᱥᱮ ᱤᱨᱤᱞ ᱠᱚᱲᱟ ᱨᱟᱡᱚᱨᱟᱡᱽ II ᱫᱚ ᱑᱑᱙᱘ ᱨᱮ ᱨᱟᱡᱽ ᱞᱮᱱᱟᱭ ᱾ ᱡᱚᱠᱷᱚᱱ ᱚᱱᱚᱝᱜᱚᱵᱷᱤᱢᱚ III, ᱑᱒᱑᱑ ᱨᱮ ᱨᱟᱡᱽ ᱠᱟ.ᱢᱤ ᱦᱟᱛᱟᱣ ᱥᱟ.ᱛ ᱠᱮᱫᱟᱭ, ᱱᱩᱭ ᱫᱚ ᱟᱡᱟᱜ ᱯᱚᱱᱚᱛ ᱨᱮᱱ ᱵᱮᱝᱜᱚᱞ ᱯᱟᱦᱴᱟ ᱢᱩᱥᱞᱤᱢ ᱠᱚᱭ ᱞᱟᱜᱟ ᱠᱮᱫ ᱠᱚᱣᱟ ᱾ ᱱᱩᱭᱤᱡ ᱦᱚᱯᱚᱱ ᱱᱚᱨᱚᱥᱤᱝᱦᱚ ᱫᱮᱵᱚ I, ᱡᱟᱦᱟᱸᱭ ᱫᱚ ᱑᱒᱔᱔ ᱨᱮ ᱵᱮᱝᱜᱚᱞ ᱥᱟᱝ ᱛᱟᱯᱟᱢ ᱠᱟᱛᱮ ᱚᱠᱚᱣᱟᱜ ᱨᱟᱡᱽᱜᱟᱲ ᱜᱚᱣᱰᱚ ᱦᱟᱛᱟᱣ ᱞᱮᱫ-ᱟᱭ ᱾ ᱱᱩᱭ ᱫᱚ ᱳᱰᱤᱭᱟ ᱠᱚᱣᱟᱜ ᱫᱷᱚᱨᱚᱢ ᱟᱨ ᱥᱯᱤᱨᱤᱪᱩᱣᱟᱞ ᱞᱟ.ᱜᱤᱱ ᱵᱚᱭᱥᱱᱚᱵᱚ ᱫᱷᱚᱨᱚᱢ ᱯᱟᱥᱱᱟᱣ ᱦᱚᱛᱮᱛᱮ ᱡᱚᱜᱚᱱᱱᱟᱛᱷ ᱵᱚᱝᱜᱟ ᱟᱜ ᱠᱟᱛᱷᱟ ᱯᱟᱥᱱᱟᱣ ᱞᱮᱜ-ᱟ ᱾ ᱡᱚᱜᱚᱱᱱᱟᱛᱷ ᱴᱷᱟ.ᱠᱩᱨᱟᱜ ᱫᱮᱵᱟ ᱥᱮᱵᱟ ᱠᱟ.ᱢᱤ ᱦᱚᱨᱟ ᱞᱟ.ᱜᱤᱱ ᱱᱩᱭ ᱫᱚ ᱢᱟᱫᱚᱲᱟ ᱯᱟᱸᱡᱤ ᱵᱮᱱᱟᱣ ᱦᱚᱪᱚ ᱞᱮᱫ-ᱟ ᱟᱨ ᱫᱤᱥᱚᱢ ᱦᱚᱲ ᱴᱷᱮᱱ ᱪᱟᱞ ᱞᱮᱱᱟ ᱾ ᱱᱚᱶᱟ ᱨᱮ ᱱᱩᱭ ᱥᱨᱤ ᱯᱩᱨᱩᱥᱳᱛᱛᱚᱢ ᱢᱮᱱᱛᱮ ᱴᱷᱤᱠᱟ. ᱦᱚᱪᱚ ᱠᱟᱱᱟᱭ ᱾
ᱵᱤᱰᱟᱱᱟᱥᱤ ᱠᱚᱴᱚᱠ ᱟᱨᱵᱟᱝ ᱵᱚᱴᱚᱠ ᱦᱚᱱᱚᱛ ᱛᱷᱟᱯᱚᱱ
ᱚᱱᱚᱝᱜᱚᱵᱷᱤᱢᱚ ᱫᱮᱵᱚ III ᱫᱚ ᱥᱮᱫᱟᱭ ᱠᱚᱲᱤᱝᱜᱚ ᱨᱤᱱᱤᱡ ᱥᱟᱥᱚᱱᱤᱭᱟ. ᱛᱟᱦᱮᱸ ᱠᱟᱱᱟᱭ ᱾ ᱑᱒᱑᱑ ᱮ.ᱰᱤ. ᱨᱮ ᱵᱮᱝᱜᱚᱞ ᱨᱮᱱ ᱢᱩᱥᱞᱤᱢ ᱥᱟᱥᱚᱱᱤᱭᱟ. ᱜᱷᱤᱭᱟᱥᱩᱫᱽᱫᱤᱱ ᱤᱣᱟᱡᱽ ᱥᱟᱦ ᱠᱚᱲᱤᱝᱜᱚ ᱥᱟᱝ ᱡᱚᱯᱚᱢ ᱮᱦᱚᱵ ᱠᱮᱫ-ᱟ ᱾ ᱠᱟᱞᱟᱪᱩᱨᱤ ᱦᱚᱸ ᱟᱭᱢᱟ ᱫᱤᱱ ᱠᱷᱚᱱᱟᱜ ᱢᱮᱱ ᱫᱚ ᱥᱳᱢᱚᱵᱚᱝᱥᱤ ᱚᱢᱚᱲ ᱠᱷᱚᱱᱟᱜ ᱮ ᱳᱰᱤᱥᱟ ᱦᱟᱛᱟᱣ ᱞᱟ.ᱜᱤᱱ ᱪᱷᱩᱴᱟᱣ ᱞᱮᱱᱟᱭ ᱾ ᱚᱱᱚᱝᱜᱚᱵᱷᱤᱢᱚ ᱫᱮᱵᱚ-ᱟᱜ ᱯᱩᱪᱷᱤᱢ ᱱᱟᱠᱷᱟ ᱨᱮᱭᱟᱜ ᱴᱚᱴᱷᱟ ᱠᱚ ᱫᱚ ᱫᱤᱱᱟ.ᱢ ᱜᱮ ᱞᱟ.ᱲᱦᱟ.ᱭ ᱦᱩᱭᱩᱜ ᱛᱟᱦᱮᱸᱫ ᱾ ᱚᱱᱟᱛᱮ ᱚᱱᱚᱝᱜᱚᱵᱷᱤᱢᱚ ᱫᱮᱵᱚ ᱫᱚ ᱢᱚᱦᱟᱱᱚᱫᱤ ᱜᱟᱰᱟ ᱟᱨ ᱠᱟᱴᱷᱚᱡᱳᱰᱤ ᱛᱟᱞᱟᱨᱮ ᱟᱡᱟᱜ ᱨᱟᱡᱽᱜᱟᱲ ᱩᱪᱟ.ᱲ ᱞᱟ.ᱜᱤᱱ ᱢᱚᱱᱮ ᱠᱟᱫᱟᱭ ᱟᱨ ᱵᱟᱨᱚᱬᱟᱥᱤ ᱠᱚᱴᱚᱠ ᱛᱮ ᱩᱪᱟ.ᱲ ᱟ.ᱜᱩ ᱠᱮᱭᱟ ᱾ ᱑᱒᱓᱐ ᱮ.ᱰᱤ. ᱛᱮ ᱱᱩᱭ ᱟᱡᱟᱜ ᱱᱟᱶᱟ ᱨᱟᱡᱽᱜᱟᱲ ᱛᱮ ᱩᱪᱟ.ᱲ ᱦᱮᱡ ᱥᱟ.ᱨᱤ ᱮᱱᱟᱭ ᱾ ᱠᱚᱴᱚᱠ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱫᱩᱨᱜᱚ(fortification) ᱾ ᱱᱚᱶᱟ ᱵᱟᱡᱟᱨ ᱨᱮᱭᱟᱜ ᱧᱩᱛᱩᱢ ᱫᱚ ᱵᱟᱨᱚᱬᱟᱥᱤ ᱠᱚᱴᱚᱠ ᱛᱟᱦᱮᱸ ᱠᱟᱱᱟ ᱟᱨ ᱱᱮᱛᱟᱨ ᱫᱚ ᱵᱟᱨᱚᱬᱟᱥᱤ ᱯᱷᱳᱨ(Varanasi fort) ᱠᱚ ᱧᱩᱛᱩᱢ ᱮᱫᱟ ᱾ ᱟᱨ ᱢᱤᱫ ᱱᱚᱶᱟ ᱯᱷᱳᱨᱴ ᱵᱟᱨᱚᱵᱟᱴᱤ ᱫᱚ ᱱᱩᱭᱟᱜ ᱛᱟᱞᱟ ᱨᱮ ᱛᱷᱟᱯᱚᱱ ᱠᱮᱱᱟ ᱾ ᱵᱽᱨᱟᱦᱢᱚᱱ ᱢᱩᱱᱛᱨᱤ ᱟᱨ ᱟᱡ ᱨᱤᱱ ᱯᱷᱟ.ᱫ ᱫᱤᱥᱟ. ᱩᱫᱩᱜᱤᱡ ᱵᱤᱥᱱᱩ ᱛᱤᱠᱤᱱᱟᱜ ᱜᱟᱭᱰᱟᱱᱥ(guidance) ᱜᱚᱲᱦᱚᱱ ᱞᱮᱱᱟ ᱾
ᱥᱚᱜᱚᱨᱢᱟᱛᱷᱟ ᱚᱧᱪᱚᱞ
ᱥᱚᱜᱚᱨᱢᱟᱛᱷᱟ ᱚᱧᱪᱚᱞ Sagarmatha zone ᱱᱮᱯᱟᱞ ᱨᱮᱱᱟᱜ ᱢᱤᱫ  ᱚᱧᱪᱚᱞ ᱠᱟᱱᱟ, ᱱᱩᱣᱟ ᱫᱚ ᱯᱩᱨᱣᱟᱧᱪᱚᱞ ᱵᱤᱠᱟᱥ ᱪᱷᱮᱛᱨᱚ ᱨᱮ ᱢᱮᱱᱟᱜ-ᱟ। ᱱᱩᱣᱟ ᱚᱧᱪᱚᱞ ᱨᱮᱱᱟᱜ ᱠᱚᱭᱮᱞ ᱱᱟᱠᱷᱟ ᱥᱤᱢᱟᱱᱟ ᱪᱤᱱ ᱨᱮᱱᱟᱜ ᱛᱤᱵᱵᱚᱛ ᱥᱟᱶᱛᱮ ᱟᱨ ᱮᱛᱚᱢ ᱱᱟᱠᱷᱟ ᱥᱤᱢᱟᱱᱟ ᱫᱚ ᱵᱷᱟᱨᱚᱛ ᱨᱮᱱᱟᱜ ᱵᱤᱦᱟᱨ ᱥᱟᱶᱛᱮ ᱡᱩᱰᱟᱜ-ᱟ । ᱱᱩᱣᱟ ᱚᱧᱪᱚᱞ ᱥᱟᱢᱟᱝ ᱨᱮ  ᱠᱳᱥᱤ ᱚᱧᱪᱚᱞ ᱢᱮᱱᱟᱜ ᱠᱷᱟᱱ ᱯᱟ.ᱪᱷᱤᱢ ᱨᱮ ᱡᱚᱱᱚᱠᱯᱩᱨ ᱚᱧᱪᱚᱞ ᱢᱮᱱᱟᱜ-ᱟ।
ᱵᱤᱥᱣ ᱨᱮᱱᱟᱜ ᱡᱚᱛᱚᱠᱷᱚᱱ ᱩᱥᱩᱞ ᱵᱩᱨᱩ ᱱᱩᱣᱟ ᱚᱧᱪᱚᱞ ᱨᱮ ᱜᱤ ᱢᱮᱱᱟᱜ-ᱟ ।
ᱡᱤᱞᱟ ᱨᱮᱱᱟᱜ ᱪᱷᱟ.ᱴᱭᱟᱨ
ᱵᱤᱥᱣᱚ ᱨᱮᱱᱟᱜ ᱡᱚᱛᱚᱠᱷᱚᱱ ᱩᱥᱩᱞ ᱵᱩᱨᱩ ᱥᱚᱜᱚᱨᱢᱟᱛᱷᱟ ᱨᱮᱱᱟᱜ ᱧᱩᱛᱩᱢ ᱠᱷᱚᱱ ᱜᱤ ᱱᱩᱣᱟ ᱚᱧᱪᱚᱞ ᱨᱮᱱᱟᱜ ᱧᱩᱛᱩᱢ ᱥᱚᱜᱚᱨᱢᱟᱛᱷᱟ ᱚᱧᱪᱚᱞ ᱫᱚᱦᱚ ᱟᱠᱟᱱᱟ ।
ᱡᱤᱞᱟ. ᱠᱚ
ᱱᱩᱣᱟ ᱚᱧᱪᱚᱞ ᱫᱚ ᱖ ᱜᱚᱴᱟᱝ ᱡᱤᱞᱟ ᱨᱮ ᱦᱟ.ᱴᱤᱧ ᱟᱠᱟᱱᱟ ।
ᱚᱣᱨᱚᱝᱜᱟᱵᱟᱫᱽ, ᱵᱤᱦᱟᱨ
ᱚᱣᱨᱚᱝᱜᱟᱵᱟᱫᱽ ᱫᱚ ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ, ᱵᱤᱦᱟᱨ, ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱚᱱᱟ ᱦᱚᱱᱚᱛ ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱟᱨ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑᱐᱒,᱒᱒᱔ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱞᱮᱱᱟ ᱾ ᱱᱚᱰᱟᱱ ᱠᱚ ᱦᱚᱲ ᱫᱚ ᱢᱚᱜᱚᱦᱤ ᱟᱨ ᱦᱤᱱᱫᱤ ᱛᱮ ᱠᱚ ᱨᱚᱯᱚᱲᱼᱟ ᱾
ᱱᱟᱜᱟᱢ
ᱚᱣᱨᱚᱝᱜᱟᱵᱟᱫᱽ ᱫᱚ ᱥᱮᱫᱟᱭ ᱥᱮ ᱱᱟᱦᱟᱜ ᱦᱚᱸ "ᱵᱤᱦᱟᱨ ᱨᱮᱭᱟᱜ ᱪᱤᱛᱛᱳᱨᱜᱚᱰ" ᱠᱚ ᱢᱮᱛᱟᱜ ᱜᱮᱭᱟ ᱾ ᱪᱮᱫᱟᱜ ᱥᱮ ᱱᱚᱰᱮ ᱟᱭᱢᱟ ᱞᱮᱠᱷᱟ ᱛᱮᱭᱟᱱ ᱥᱩᱨᱭᱚᱵᱚᱱᱥᱤ, ᱨᱟᱡᱽᱯᱩᱛ ᱠᱚ ᱵᱟᱥᱟᱜ ᱠᱟᱱ ᱜᱮᱭᱟ ᱾ ᱚᱱᱟ ᱛᱮ ᱚᱱᱠᱟ ᱧᱩᱛᱩᱢ ᱫᱚ ᱾ ᱥᱤᱧᱚᱛ ᱨᱮᱭᱟᱜ ᱑᱙᱕᱒, ᱯᱩᱭᱞᱩ ᱵᱟᱪᱷᱱᱟᱣ ᱠᱷᱚᱱᱟᱜ ᱱᱤᱛ ᱦᱟᱹᱵᱤᱡ ᱛᱮ ᱱᱚᱰᱮ ᱫᱚ ᱨᱟᱡᱽᱯᱩᱛ ᱦᱚᱲ ᱜᱮ ᱠᱚ ᱫᱟᱲᱮ ᱦᱤᱡᱩᱜ ᱠᱟᱱᱟ ᱾
ᱥᱮᱨ ᱥᱟᱦ ᱥᱩᱨᱤ (᱑᱔᱘᱖ - ᱑᱕᱔᱕ ᱥᱤ.ᱤ)-ᱟᱜ ᱥᱟᱥᱚᱱ ᱚᱠᱛᱚᱨᱮ ᱚᱣᱨᱚᱝᱜᱟᱵᱟᱫᱽ ᱫᱚ ᱟᱭᱢᱟ ᱨᱳᱦᱛᱟᱥ ᱥᱤᱨᱠᱟᱨ ᱡᱤᱞᱞᱟᱹ ᱞᱟᱹᱜᱤᱱ ᱟᱹᱰᱤ ᱤᱢᱯᱳᱨᱴᱟᱸᱴ ᱜᱮ ᱛᱟᱦᱮᱸ ᱠᱟᱱᱟ ᱾ ᱥᱮᱨ ᱥᱟᱦ ᱥᱩᱨᱤ-ᱟᱜ ᱜᱩᱨ ᱫᱚᱥᱟᱨ, ᱚᱣᱨᱚᱝᱜᱟᱵᱟᱫᱽ ᱫᱚ ᱚᱥᱳᱠ-ᱟᱜ ᱥᱟᱥᱚᱱ ᱛᱮ ᱦᱮᱡ ᱮᱱᱟ ᱾ ᱱᱚᱰᱮ ᱠᱤᱪᱷᱩ ᱜᱟᱱ ᱟᱯᱷᱜᱟᱱ ᱨᱟᱡᱽ ᱠᱚ ᱛᱟᱦᱮᱸ ᱮᱢᱟᱱ ᱞᱮᱱᱟ, ᱚᱱᱟ ᱛᱮ ᱠᱤᱪᱷᱩ ᱟᱯᱷᱜᱟᱱ ᱟᱨᱠᱳᱴᱮᱠ ᱠᱚ ᱧᱮᱞᱚᱜ ᱜᱮᱭᱟ ᱾
ᱚᱣᱨᱚᱝᱜᱟᱵᱟᱫᱽ ᱨᱮ ᱢᱩᱜᱚᱞ ᱥᱟᱥᱚᱱᱤᱭᱟᱹ ᱠᱚᱣᱟᱜ ᱫᱟᱲᱮ ᱪᱟᱵᱟᱭᱮᱱ ᱛᱟᱭᱚᱢ, ᱱᱚᱶᱟ ᱫᱚ ᱡᱚᱢᱤᱱᱫᱟᱨ ᱠᱚᱣᱟᱜ ᱦᱟᱛ ᱛᱮ ᱦᱮᱡ ᱮᱱᱟ ᱾ ᱱᱩᱠᱩ ᱡᱚᱢᱤᱱᱫᱟᱨ ᱠᱚ ᱫᱚ ᱟᱹᱰᱤ ᱠᱤᱥᱟᱹᱬ ᱠᱚ ᱛᱟᱦᱮᱸ ᱠᱟᱱᱟ ᱡᱮᱢᱚᱱ ᱫᱮᱣ ᱨᱟᱡᱽ, ᱠᱩᱴᱩᱢᱵᱚ, ᱢᱟᱲᱤ,ᱯᱟᱣᱟᱭᱤ,ᱪᱚᱸᱫᱽᱨᱟᱜᱚᱰ ᱟᱨ ᱥᱤᱨᱤᱥ ᱨᱮᱱ ᱮᱢᱟᱱ ᱾ ᱱᱩᱠᱩ ᱡᱷᱚᱛᱚ ᱡᱚᱢᱤᱱᱫᱟᱨ ᱠᱚ ᱫᱚ ᱡᱷᱚᱛᱚ ᱵᱽᱨᱤᱴᱤᱥ ᱥᱚᱨᱠᱟᱨ-ᱟᱜ ᱠᱟᱛᱷᱟ ᱞᱮᱠᱟᱛᱮ ᱠᱚ ᱵᱟᱛᱟᱣ ᱞᱮᱫ-ᱟ ᱾ ᱡᱮᱢᱚᱱ ᱫᱮᱣ ᱨᱟᱡᱽ ᱨᱤᱱᱤᱡ ᱯᱷᱚᱛᱮᱭ ᱱᱟᱨᱟᱭᱚᱬ ᱥᱤᱝ, ᱢᱮᱣᱟᱨᱤ ᱥᱤᱥᱳᱫᱤᱭᱟ ᱨᱟᱡᱽᱯᱩᱛ ᱮᱢᱟᱱ ᱠᱚ ᱾
᱒᱙᱖᱕ ᱥᱟᱹᱦᱤᱛ ᱨᱮ ᱵᱤᱦᱟᱨ ᱡᱤᱞᱞᱟᱹ ᱫᱚ ᱯᱟᱴᱱᱟ ᱡᱤᱞᱞᱟᱹ ᱠᱷᱚᱱᱟᱜ ᱵᱮᱜᱟᱨ ᱮᱱᱟᱭ ᱾ ᱩᱱ ᱚᱠᱛᱚ ᱚᱣᱨᱚᱝᱜᱟᱵᱟᱫᱽ ᱫᱚ ᱵᱤᱦᱟᱨ ᱨᱮᱭᱟᱜ ᱥᱚᱵᱽ-ᱰᱤᱵᱷᱤᱡᱚᱱ ᱠᱚ ᱵᱮᱱᱟᱣ ᱞᱮᱫ-ᱟ ᱾ ᱥᱢᱮᱢᱮᱸᱴ ᱫᱚ ᱚᱣᱨᱚᱝᱜᱟᱵᱟᱫᱽ ᱨᱤᱱᱤᱡ ᱯᱩᱭᱞᱩ ᱥᱚᱵᱽ-ᱰᱤᱵᱷᱤᱡᱚᱱᱟᱞ ᱚᱯᱷᱤᱥᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱡᱤᱞᱞᱟᱹᱨᱤᱱᱤᱡ ᱯᱩᱭᱞᱩ ᱮᱢ.ᱯᱤ. ᱥᱮ ᱥᱟᱝᱥᱚᱫᱽ ᱫᱚ ᱥᱮᱫᱟᱭ ᱵᱤᱦᱟᱨ ᱨᱤᱱᱤᱡᱽ ᱢᱟᱨᱟᱝ ᱢᱩᱱᱛᱨᱤ ᱥᱚᱛᱭᱮᱱᱫᱽᱨᱚ ᱱᱟᱨᱟᱭᱚᱬ ᱥᱤᱝ (ᱪᱷᱳᱴᱮ ᱥᱟᱦᱮᱵᱽ) ᱠᱟᱱᱟᱭ ᱾
᱒᱖ ᱡᱟᱱᱩᱭᱟᱨᱤ ᱑᱙᱗᱓ ᱨᱮ ᱚᱣᱨᱚᱝᱜᱟᱵᱟᱫᱽ ᱡᱤᱞᱞᱟᱹ, ᱵᱤᱦᱟᱨ ᱫᱚ ᱛᱷᱟᱯᱚᱱ ᱞᱮᱱᱟ ᱾ (ᱥᱚᱨᱠᱟᱨ-ᱟᱜ ᱑᱙ ᱡᱟᱱᱩᱭᱟᱨᱤ ᱑᱙᱗᱓ ᱨᱮᱭᱟᱜ ᱐᱗/᱑᱑ - ᱒᱐᱗᱑-᱗᱒ ᱱᱳᱴᱤᱯᱷᱤᱠᱮᱥᱚᱱ ᱱᱟᱢᱵᱟᱨ ᱞᱮᱠᱟᱛᱮ) ᱾ ᱠᱮ.ᱮ.ᱮᱪ. ᱥᱩᱵᱽᱨᱚᱢᱚᱱᱭᱚᱢ ᱫᱚ ᱱᱚᱶᱟ ᱡᱤᱞᱞᱟᱹ ᱨᱤᱱᱤᱡ ᱯᱩᱭᱞᱩ ᱢᱟᱡᱤᱥᱴᱨᱮᱴ ᱟᱨ ᱥᱩᱨᱡᱤᱛ ᱠᱩᱢᱟᱨ ᱥᱟᱦᱟ ᱫᱚ ᱯᱩᱭᱞᱩ ᱥᱚᱵᱽᱰᱤᱵᱷᱤᱡᱚᱱᱟᱞ ᱚᱯᱷᱤᱥᱚᱨ ᱠᱟᱱᱟᱭ ᱾
ᱚᱛᱱᱚᱜ
ᱚᱣᱨᱚᱝᱜᱟᱵᱟᱫᱽ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱮᱱ.ᱮᱪ. ᱒ ᱱᱤᱛᱟᱜ ᱮᱱ ᱮᱪ. ᱑᱙ (ᱜᱨᱟᱸᱰ ᱴᱨᱚᱠ ᱨᱳᱰ) ᱡᱟᱦᱟᱸ ᱨᱮ ᱮᱱ.ᱮᱪ. ᱙᱘ ᱱᱤᱛᱚᱜ ᱮᱱ.ᱮᱪ. ᱑᱓᱙ ᱥᱟᱝ ᱧᱟᱯᱟᱢ ᱠᱟᱱᱟ ᱚᱱᱰᱮ ᱜᱮ ᱧᱟᱢᱚᱜᱼᱟ ᱾ ᱜᱟᱭᱟ ᱠᱷᱚᱱ ᱥᱩᱨ ᱦᱚᱱᱚᱛ ᱠᱟᱱᱟ, ᱢᱮᱱᱫᱚ ᱗᱐ ᱠᱤᱞᱳᱢᱤᱴᱚᱨ ᱦᱩᱭᱩᱜᱼᱟ ᱾ ᱵᱤᱦᱟᱨ ᱨᱮᱭᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱑᱔᱐ ᱠᱤᱞᱳᱢᱤᱴᱚᱨ ᱠᱚᱧᱮ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱛᱟᱞᱟ ᱛᱮ ᱵᱟᱨᱭᱟ ᱢᱟᱨᱟᱝ ᱜᱟᱰᱟ ᱯᱟᱨᱚᱢ ᱠᱟᱱᱟ ᱺ- ᱑ᱹ ᱥᱳᱱ ᱜᱟᱰᱟ ᱒ᱹ- ᱯᱩᱱᱯᱩᱱ ᱜᱟᱰᱟ
ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱴᱷᱟᱶ ᱫᱚ ᱙᱘ ᱥᱠᱩᱭᱟᱨ ᱠᱤᱞᱳᱢᱤᱴᱚᱨ ᱦᱩᱭᱩᱜᱼᱟ ᱾
ᱚᱣᱨᱚᱝᱜᱟᱵᱟᱫᱽ ᱟᱫᱽᱨᱤ ᱜᱟᱰᱟ ᱫᱷᱟᱨᱮ ᱨᱮ ᱟᱞᱞᱩᱵᱷᱤᱭᱟᱞ ᱯᱞᱮᱱ ᱢᱮᱱᱟᱜ ᱟ ᱾ ᱱᱚᱶᱟ ᱨᱮᱭᱟᱜ ᱯᱟᱪᱮ ᱨᱮ ᱥᱳᱱ ᱜᱟᱰᱟ ᱒᱖ ᱠᱤᱞᱳᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱮᱴᱟᱜ ᱜᱟᱰᱟ ᱠᱚ ᱡᱮᱢᱚᱱ, ᱯᱩᱱᱯᱩᱱ, ᱚᱣᱨᱚᱝᱜᱟ,ᱵᱚᱴᱟᱱᱮ, ᱢᱳᱦᱚᱨ ᱟᱨ ᱢᱟᱫᱟᱨ ᱮᱴᱟᱱ ᱠᱚ ᱦᱚᱸ ᱱᱚᱶᱟ ᱥᱩᱨ ᱛᱮ ᱠᱚ ᱞᱤᱝᱜᱤᱱ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱦᱚᱫ ᱢᱮᱱᱟᱜ ᱚᱱᱚᱞ ᱧᱩᱛᱩᱢ ᱠᱚ
ᱡᱚᱱᱚᱠᱯᱩᱨ ᱚᱧᱪᱚᱞ
ᱡᱚᱱᱚᱠᱯᱩᱨ ᱚᱧᱪᱚᱞ ᱱᱮᱯᱟᱞ ᱨᱮᱱᱟᱜ ᱢᱚᱫᱷᱭᱚᱢᱟᱧᱪᱚᱞ ᱵᱤᱠᱟᱥ ᱪᱷᱮᱛᱨᱚ ᱨᱮᱱᱟᱜ ᱢᱤᱫ ᱚᱧᱪᱚᱞ ᱠᱟᱱᱟ । ᱱᱩᱣᱟ ᱚᱧᱪᱚᱞ ᱙,᱖᱖᱙ km2 ᱡᱟᱭᱜᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱱᱩᱣᱟ ᱚᱧᱪᱚᱞ ᱨᱮ ᱖ ᱜᱚᱴᱟᱝ ᱡᱤᱞᱟ ᱫᱚᱦᱚ ᱥᱮᱞᱮᱫ ᱟᱠᱟᱱᱟ।
ᱡᱤᱞᱟ ᱨᱮᱱᱟᱜ ᱪᱷᱟ.ᱴᱭᱟ.ᱨ
ᱥᱤᱫᱟᱭ ᱨᱮᱱ ᱨᱟᱡᱟ ᱡᱚᱱᱚᱠ ᱟᱜ ᱧᱩᱛᱩᱢ ᱠᱷᱚᱱ ᱠᱚ ᱧᱩᱛᱩᱢ ᱞᱮᱫ ᱡᱚᱱᱚᱠᱯᱩᱨ ᱥᱚᱦᱚᱨ ᱠᱷᱚᱱ ᱜᱤ ᱱᱩᱣᱟ ᱚᱧᱪᱚᱞ ᱨᱮᱱᱟᱜ ᱧᱩᱛᱩᱢ ᱠᱚ ᱫᱚᱦᱚ ᱟᱠᱟᱫᱟ।
ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ
ᱚᱛᱱᱚ
ᱱᱚᱶᱟ ᱢᱟᱦᱟᱫᱚᱨᱭᱟ ᱮᱥᱤᱭᱟ ᱟᱨ ᱚᱥᱴᱨᱮᱞᱤᱭᱟ ᱟᱢᱮᱨᱤᱠᱟ ᱠᱷᱚᱱ ᱮ ᱵᱷᱮᱜᱟᱨᱮᱜᱼᱟ ᱾ ᱱᱚᱶᱟ ᱫᱚ ᱠᱚᱧᱮ ᱨᱮᱭᱟᱜ ᱟᱱᱴᱟᱨᱠᱚᱴᱤᱠᱟ ᱠᱷᱚᱱ ᱮᱛᱚᱢ ᱨᱮᱭᱟᱜ ᱟᱨᱠᱴᱤᱠ ᱦᱟᱹᱵᱤᱡ ᱯᱟᱥᱱᱟᱣ ᱟᱠᱟᱱᱟ ᱾
ᱢᱟᱦᱟᱫᱚᱨᱭᱟ ᱫᱷᱟᱨᱮ ᱨᱮ ᱢᱮᱱᱟᱜ ᱫᱤᱥᱚᱢ ᱠᱚ
ᱚᱥᱴᱨᱮᱞᱤᱭᱟ, ᱠᱮᱢᱵᱳᱰᱤᱭᱟ, ᱠᱟᱱᱟᱰᱟ, ᱪᱤᱞᱤ, ᱪᱤᱱ, ᱠᱚᱞᱚᱢᱵᱤᱭᱟ, ᱠᱚᱥᱴᱟ ᱨᱤᱠᱟ, ᱯᱷᱤᱡᱤ, ᱦᱚᱱᱰᱩᱨᱟᱥ, ᱤᱱᱫᱳᱱᱮᱥᱤᱭᱟ, ᱡᱟᱯᱟᱱ, ᱮᱛᱚᱢ ᱠᱳᱨᱤᱭᱟ, ᱠᱚᱧᱮ ᱠᱳᱨᱤᱭᱟ, ᱢᱟᱞᱮᱥᱤᱭᱟ, ᱢᱟᱨᱥᱟᱞ ᱫᱤᱯ, ᱢᱮᱠᱥᱤᱠᱳ, ᱱᱤᱣᱡᱤᱞᱟᱸᱰ, ᱯᱚᱯᱩᱣᱟ ᱱᱤᱣ ᱜᱤᱱᱤ, ᱯᱷᱤᱞᱤᱯᱟᱭᱤᱱ, ᱯᱮᱨᱩ, ᱨᱟᱥᱤᱭᱟ, ᱥᱤᱝᱜᱟᱯᱩᱨ, ᱛᱟᱭᱣᱟᱱ, ᱛᱷᱟᱭᱞᱮᱱᱰ, ᱵᱷᱤᱭᱮᱛᱱᱟᱢ᱾
ᱫᱤᱯ ᱠᱚ
ᱱᱚᱶᱟ ᱢᱟᱦᱟᱫᱚᱨᱭᱟ ᱨᱮ ᱒᱕,᱐᱐᱐ ᱜᱟᱱ ᱫᱤᱯ ᱢᱮᱱᱟᱜ-ᱟ᱾ ᱚᱱᱟ ᱠᱷᱚᱱ ᱢᱩᱨᱩᱛ ᱫᱤᱯ ᱠᱚᱫᱚ ᱦᱩᱭᱩᱜ ᱠᱟᱱᱟ- ᱢᱟᱨᱟᱭᱱᱟ ᱫᱤᱯ, ᱠᱟᱨᱚᱞᱟᱭᱤᱱ ᱫᱤᱯ, ᱢᱟᱨᱥᱟᱞ ᱫᱤᱯ, ᱥᱚᱞᱚᱢᱮᱱ ᱫᱤᱯ, ᱠᱩᱠ ᱫᱤᱯ, ᱤᱥᱴᱚᱨ ᱫᱤᱯ, ᱮᱢᱟᱱ᱾
ᱡᱟᱦᱟᱡᱽ ᱜᱷᱟᱴ
ᱱᱚᱶᱟ ᱢᱟᱦᱟᱫᱚᱨᱭᱟ ᱫᱷᱟᱨᱮ ᱨᱮ ᱢᱮᱱᱟᱜ ᱢᱩᱬ ᱡᱟᱦᱟᱡᱽ ᱜᱷᱟᱴ ᱨᱮᱭᱟᱜ ᱧᱩᱛᱩᱢ ᱠᱚᱫᱚ-
ᱞᱚᱥ ᱮᱧᱡᱮᱞᱥ, ᱚᱠᱞᱟᱸᱰ, ᱥᱟᱱᱰᱤᱭᱟᱜᱚ, ᱥᱟᱱᱯᱷᱨᱟᱱᱥᱤᱥᱠᱚ, ᱵᱷᱟᱸᱠᱵᱷᱚᱨ, ᱵᱷᱤᱠᱴᱚᱨᱤᱭᱟ, ᱯᱤᱴᱥᱵᱚᱨᱜᱽ, ᱦᱚᱱᱚᱞᱩᱞᱩ, ᱢᱮᱞᱵᱚᱨᱱ, ᱣᱮᱞᱤᱝᱴᱚᱱ, ᱰᱟᱨᱣᱤᱱ, ᱱᱮᱞᱥᱚᱱ, ᱵᱮᱝᱠᱚᱠ, ᱢᱟᱱᱤᱞᱟ, ᱥᱤᱝᱜᱟᱯᱩᱨ, ᱦᱚᱝᱠᱚᱝ, ᱳᱥᱟᱠᱟ, ᱥᱟᱝᱜᱷᱟᱭ, ᱛᱟᱭᱯᱮᱤ, ᱴᱚᱠᱭᱚ ᱾
ᱵᱟᱦᱨᱮ ᱡᱚᱱᱚᱲ
1ᱹ http://www.epic.noaa.gov/epic/ewb/
2ᱹ https://web.archive.org/web/20060211015453/http://dapper.pmel.noaa.gov/dchart/
3ᱹ https://web.archive.org/web/20060210183949/http://floats.pmel.noaa.gov/floats/
4ᱹ https://en.wikipedia.org/wiki/Pacific_Ocean#/media
ᱵᱟᱜᱢᱚᱛᱤ ᱜᱟᱰᱟ
ᱵᱟᱜᱢᱚᱛᱤ ᱜᱟᱰᱟ ᱱᱮᱯᱟᱞ ᱨᱮᱱᱟᱜ ᱢᱤᱫ ᱜᱟᱰᱟ ᱠᱟᱱᱟ । ᱱᱩᱣᱟ ᱜᱟᱰᱟ ᱵᱟᱜᱫᱣᱟᱨ ᱠᱷᱚᱱ ᱮᱛᱦᱚᱵ ᱠᱟᱛᱮ ᱠᱟᱴᱷᱚᱢᱟᱱᱰᱩ ᱥᱩᱨᱛᱮ ᱟ.ᱛᱩᱜ-ᱟ । ᱴᱮᱠᱩ ᱫᱳᱵᱷᱟᱱ ᱨᱮ ᱱᱩᱣᱟ ᱜᱟᱰᱟ ᱵᱤᱥᱱᱩᱢᱚᱛᱤ ᱜᱟᱰᱟ ᱥᱟᱶᱛᱮ ᱢᱤᱥᱟᱜ-ᱟᱭ । ᱪᱳᱵᱷᱟᱨ ᱨᱮᱱᱟᱜ ᱜᱚᱞᱪᱷᱤ ᱠᱷᱚᱱ ᱩᱯᱛᱭᱚᱠᱟ ᱯᱟᱨᱚᱢ ᱠᱟᱛᱮ ᱱᱩᱣᱟ ᱜᱟᱰᱟ ᱛᱚᱨᱟᱤ ᱥᱮᱡᱽ ᱮ ᱟᱛᱩᱜ-ᱟ । ᱱᱩᱣᱟ ᱜᱟᱰᱟ ᱫᱷᱟᱨᱢᱤᱠ ᱜᱟᱰᱟ ᱦᱚᱸ ᱠᱟᱱᱟ ।
ᱨᱟᱢᱱᱟᱛᱷᱯᱩᱨᱚᱢ ᱦᱚᱱᱚᱛ
ᱨᱟᱢᱱᱟᱛᱷᱯᱩᱨᱚᱢ ᱦᱚᱱᱚᱛ, ᱡᱟᱦᱟᱸ ᱨᱟᱢᱱᱟᱫᱽ ᱦᱚᱱᱚᱛ ᱦᱚᱸᱠᱚ ᱢᱮᱛᱟᱜᱼᱟ, ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱨᱟᱢᱱᱟᱛᱷᱯᱩᱨᱚᱢ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱨᱟᱢᱱᱟᱛᱷᱯᱩᱨᱚᱢ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔,᱑᱒᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱨᱟᱢᱱᱟᱛᱷᱯᱩᱨᱚᱢ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱓᱕᱓,᱔᱔᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱘᱓ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱱᱟᱛᱷᱯᱩᱨᱚᱢ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱓᱕᱓,᱔᱔᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱘᱓ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱫᱚ ᱙᱒᱙ ᱠᱷᱚᱱ ᱫᱚ ᱰᱮᱦᱮᱨ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱗᱑᱗᱐᱕ ᱠᱚᱲᱟ ᱟᱨ ᱖᱘,᱙᱓᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱘.᱔% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐ᱹ᱐᱘% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱒.᱙᱙% ᱨᱮᱱᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱗᱒.᱓᱓% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱴ ᱓᱒᱓,᱙᱐᱕ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱨᱟᱡᱽᱟᱹᱨᱤ
ᱱᱚᱣᱟ ᱨᱟᱢᱱᱟᱛᱷᱯᱩᱨᱚᱢ (ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1910 establishments in India
ᱯᱟᱞᱤ ᱦᱚᱱᱚᱛ
ᱯᱟᱞᱤ ᱦᱚᱱᱚᱛ  ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ, ᱥᱤᱧᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱞᱤ ᱱᱟᱜᱟᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾
ᱴᱷᱟ.ᱣᱠᱟ.ᱱ
ᱱᱚᱣᱟ ᱦᱚᱱᱚᱛ ᱫᱚ ᱨᱟᱡᱚᱥᱛᱷᱟᱱ ᱨᱮᱭᱟᱜ ᱟᱨᱮ ᱜᱚᱴᱟᱝ ᱦᱚᱱᱚᱛ ᱛᱟᱞᱟ ᱛᱮ ᱮᱥᱮᱫ ᱟᱠᱟᱱᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱱᱟᱜᱽᱯᱩᱨ ᱦᱚᱱᱚᱛ, ᱟᱡᱽᱢᱤᱨ ᱦᱚᱱᱚᱛ, ᱨᱟᱡᱽᱥᱟᱢᱟᱱᱫ ᱦᱚᱱᱚᱛ, ᱩᱫᱚᱭᱯᱩᱨ ᱦᱚᱱᱚᱛ, ᱥᱤᱨᱳᱦᱤ ᱦᱚᱱᱚᱛ, ᱡᱟᱞᱳᱨ ᱦᱚᱱᱚᱛ, ᱵᱟᱨᱢᱚᱨ ᱦᱚᱱᱚᱛ ᱟᱨ ᱡᱚᱫᱷᱯᱩᱨ ᱦᱚᱱᱚᱛ ᱾ ᱦᱚᱱᱚᱛ ᱴᱟᱝ ᱥᱟ.ᱢᱩᱫᱽ ᱫᱟᱜ ᱞᱮᱵᱷᱮᱞ ᱠᱷᱚᱱ ᱒᱕᱐ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱥᱟᱢᱟᱝ ᱱᱟᱠᱷᱟ ᱥᱮᱫ ᱨᱮ ᱢᱮᱟᱜ ᱟᱠᱟᱫ ᱟᱨᱟᱵᱷᱟᱞᱞᱤ ᱵᱩᱨᱩ ᱑᱐᱐᱐ ᱢᱤᱴᱚᱨ ᱦᱟ.ᱵᱤᱡ ᱩᱥᱩᱞ ᱢᱮᱱᱟᱜ ᱟᱠᱟᱫᱟ ᱾ ᱯᱟᱪᱮ ᱱᱟᱠᱷᱟ ᱨᱮᱭᱟᱜ ᱮᱨᱤᱭᱟ ᱠᱚᱫᱚ ᱥᱚᱢᱚᱛᱚᱞ ᱜᱮᱭᱟ ᱾ᱟᱨᱟᱵᱷᱟᱞᱞᱤ ᱵᱩᱨᱩ ᱫᱟᱥᱱᱟ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱥᱮᱫ ᱛᱮ ᱠᱚᱧᱮ ᱨᱮ ᱵᱟᱢᱱᱮᱨᱟ ᱟ.ᱛᱩ ᱨᱮ ᱢᱩᱪᱟ.ᱫᱽ ᱟᱠᱟᱱᱟ ᱾ ᱦᱚᱱᱚᱛ ᱛᱟᱞᱟ ᱛᱮ ᱞᱩᱝᱜᱤ ᱜᱟᱰᱟ ᱞᱤᱸᱜᱤᱱ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱯᱟᱞᱤ ᱦᱚᱱᱚᱛ ᱨᱮ ᱒,᱐᱓᱗,᱕᱗᱓ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱥᱞᱳᱵᱷᱮᱱᱤᱭᱟ (Slovenia)           ᱫᱤᱥᱚᱢ ᱨᱤᱱ ᱦᱚᱲ ᱮᱞᱮᱞ ᱠᱚ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾                                           ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱒᱒᱕ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱰᱮᱱᱥᱤᱴᱤ ᱫᱚᱨ ᱫᱚ ᱑᱖᱕ ᱦᱚᱲ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱾ ᱥᱟᱱᱟᱢ ᱦᱚᱱᱚᱛ ᱨᱤᱱ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱖᱓.᱒᱓ % ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ ( average) ᱕᱙ᱹ᱕% ᱠᱷᱚᱱ ᱵᱟᱹᱲᱛᱤ ᱢᱮᱱᱟᱜᱼᱟ ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱘᱗ ᱾  ᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱑᱑.᱙᱙ % ᱦᱚᱲ ᱠᱚ ᱰᱷᱮᱨ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾
ᱨᱟᱡᱽᱟ.ᱨᱤ ᱪᱟᱪᱞᱟᱣ
ᱯᱟᱞᱤ ᱞᱳᱠ ᱥᱳᱵᱷᱟ ᱢᱟ.ᱪᱤ ᱯᱟᱞᱤ ᱟᱨ ᱡᱚᱫᱷᱯᱩᱨ ᱦᱚᱱᱚᱛ ᱛᱟᱞᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱾ ᱱᱤᱛᱚᱝ ᱱᱚᱣᱟ ᱢᱟ.ᱪᱤ ᱨᱤᱱᱤᱡ ᱥᱚᱦᱮᱫ ᱫᱚ ᱯ.ᱯ ᱪᱳᱣᱫᱷᱩᱨᱤ P P Choudhary ᱢᱮᱱᱟᱜ ᱟᱠᱟᱫᱮᱭᱟ, ᱡᱟᱦᱟᱸᱭ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱠᱷᱚᱱᱮ ᱨᱮᱯᱨᱮᱡᱮᱸᱴ ᱮᱫᱟ ᱾ ᱯᱟᱞᱤ ᱦᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱨᱮᱠᱚ ᱦᱟ.ᱴᱤᱧ ᱟᱠᱟᱫᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱑/ᱥᱟᱡᱳᱛ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱒/ᱡᱚᱭᱛᱚᱨᱚᱱ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ,᱓/ᱵᱟᱞᱤ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱔/ᱥᱩᱢᱚᱨᱯᱩᱨ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱕/ᱯᱟᱞᱤ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱖/ᱢᱟᱨᱣᱟᱨ ᱡᱚᱝᱥᱚᱱ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱾
ᱥᱳᱵᱽ-ᱰᱤᱵᱷᱤᱡᱚᱱ
ᱦᱚᱱᱚᱛ ᱫᱚ ᱜᱮᱞ ᱜᱚᱴᱟᱝ ᱥᱳᱵ-ᱰᱤᱵᱷᱤᱡᱚᱱ ᱨᱮᱠᱚ ᱦᱟ.ᱴᱤᱧ ᱟᱠᱟᱫᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱟᱡᱳᱛ, ᱢᱟᱨᱣᱟᱨ ᱡᱚᱝᱥᱚᱱ, ᱡᱚᱭᱛᱚᱨᱚᱱ, ᱨᱟᱭᱯᱩᱨ, ᱥᱩᱢᱚᱨᱯᱩᱨ, ᱵᱟᱞᱤ, ᱯᱟᱞᱤ, ᱨᱳᱦᱟᱛ, ᱨᱟᱱᱤ, ᱨᱟᱡᱚᱥᱛᱷᱟᱱ ᱟᱨ ᱫᱮᱥᱩᱨᱤ ᱾ ᱱᱚᱸᱰᱮ ᱫᱚ ᱟᱨᱮ ᱜᱚᱴᱟᱝ ᱛᱚᱦᱤᱞ ᱢᱮᱱᱟᱜᱜ-ᱟ,ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱳᱡᱟᱛ, ᱢᱟᱨᱣᱟᱨ ᱡᱚᱝᱥᱚᱱ, ᱡᱚᱭᱛᱚᱨᱚᱱ, ᱨᱟᱭᱯᱩᱨ, ᱥᱩᱢᱚᱨᱯᱩᱨ, ᱵᱟᱞᱤ, ᱯᱟᱞᱤ, ᱨᱳᱦᱟᱛ ᱟᱨ ᱫᱮᱥᱩᱨᱤ ᱾ ᱒᱐᱑᱒-᱑᱓ ᱨᱟᱡᱚᱥᱛᱷᱟᱱ ᱠᱟ.ᱣᱰᱤ ᱵᱚᱰᱡᱮᱴ ᱨᱮ " ᱨᱟᱱᱤ " ᱫᱚ ᱦᱚᱱᱚᱛ ᱨᱮᱭᱟᱜ ᱜᱮᱞ ᱟᱱᱟᱜ ᱛᱚᱦᱥᱤᱞ ᱠᱚ ᱪᱷᱟ.ᱴᱭᱟ.ᱨ ᱞᱮᱜ-ᱟ ᱾
ᱪᱩᱨᱪᱩ ᱵᱚᱱᱚᱛ
ᱪᱩᱨᱪᱩ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱪᱩᱨᱪᱩ 23.90722°N, 85.51222°W ᱨᱮ ᱢᱮᱱᱟᱜᱼᱟ ᱾
ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱥᱚᱫᱚᱨ, ᱦᱟᱡᱟᱨᱤᱵᱟᱜᱽ, ᱫᱟᱨᱩ ᱟᱨ ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮ ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱰᱟᱹᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱐᱑.᱔᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱔᱐ ᱜᱚᱴᱟᱝ ᱟᱹᱛᱩ ᱟᱨ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ (ᱪᱚᱨᱦᱤ) ᱛᱟᱦᱮᱸ ᱠᱟᱱᱟ ᱾ ᱪᱩᱨᱪᱩ ᱟᱨ ᱪᱚᱨᱦᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱪᱩᱨᱪᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱷᱟ ᱞᱮᱠᱟᱛᱮ, ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱕᱓,᱗᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱖,᱘᱖᱓ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱖,᱘᱔᱒ ᱦᱚᱲ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱗,᱔᱕᱘ (᱕᱑%) ᱠᱚᱲᱟ ᱟᱨ ᱒᱖,᱒᱔᱗ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱘,᱒᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱗,᱗᱗᱖ (᱑᱔.᱔᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱒,᱙᱕᱒ (᱒᱔.᱑᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱚᱨᱦᱤ (᱖,᱘᱔᱒) ᱾
ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱛᱩ ᱥᱮᱞᱮᱫ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱩᱨᱪᱩ (᱑,᱒᱗᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓᱐,᱙᱐᱓ ᱜᱚᱴᱟᱝ (᱖᱗.᱙᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱘,᱓᱓᱙ (᱗᱙.᱐᱓%) ᱠᱚᱲᱟ ᱟᱨ ᱑᱒,᱕᱖᱔ (᱕᱖.᱔᱔%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱒.᱕᱙% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱔᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱐ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱠᱚᱰᱟᱨᱢᱟ-ᱦᱟᱡᱟᱨᱤᱵᱟᱜᱽ-ᱵᱟᱨᱠᱟᱠᱟᱱᱟ-ᱨᱟᱺᱪᱤ ᱞᱟᱭᱤᱱ ᱫᱚ ᱕᱗ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱦᱟᱡᱟᱨᱤᱵᱟᱜᱽ-ᱵᱟᱨᱠᱟᱠᱟᱱᱟ ᱠᱷᱚᱸᱰ ᱫᱚ ᱗ ᱰᱤᱥᱮᱢᱵᱚᱨ ᱒᱐᱑᱖ ᱥᱟᱞ ᱨᱮ ᱨᱮᱞ ᱢᱚᱱᱛᱨᱤ ᱥᱩᱨᱮᱥ ᱯᱨᱚᱵᱷᱩ ᱫᱚ ᱥᱤᱨᱟᱹ ᱢᱚᱱᱛᱨᱤ ᱨᱟᱹᱜᱷᱩᱵᱚᱨ ᱫᱟᱥ ᱛᱟᱦᱮᱸ ᱨᱮ ᱯᱟᱥᱮᱱᱡᱚᱨ ᱴᱨᱮᱱ ᱫᱚ ᱡᱷᱤᱡ ᱞᱮᱫ ᱛᱟᱦᱮᱸᱫ ᱾ ᱨᱮᱞ ᱞᱟᱭᱤᱱ ᱫᱚ ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱱᱚᱣᱟ ᱞᱟᱭᱤᱱ ᱨᱮ ᱪᱚᱨᱦᱤ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱔᱐ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱯᱩᱱᱭᱟ ᱟᱹᱛᱩ ᱨᱮᱫᱚ ᱯᱨᱟᱭᱢᱟᱨᱤ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱖ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱢᱤᱫᱴᱟᱹᱝ ᱟᱹᱛᱩ ᱨᱮᱫᱚ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱚᱱᱚᱱᱛᱚᱵᱚᱨᱢᱟᱱ ᱪᱳᱰᱚᱜᱚᱝᱜᱚ
ᱚᱱᱚᱱᱛᱚᱵᱚᱨᱢᱟᱱ ᱪᱳᱰᱚᱜᱚᱝᱜᱚ ᱫᱚ ᱯᱩᱨᱩᱵᱽᱱᱟᱠᱷᱟ ᱜᱚᱝᱜᱚ ᱵᱚᱝᱥᱚ ᱨᱤᱱᱤᱡ ᱥᱟᱥᱚᱱᱤᱭᱟ. ᱠᱟᱱᱟᱭ ᱾ ᱱᱚᱶᱟ ᱨᱟᱦᱽ ᱵᱚᱝᱥᱚ ᱫᱚ ᱥᱮᱫᱟᱭ ᱠᱚᱞᱤᱝᱜᱚ ᱨᱮ ᱠᱚ ᱥᱟᱥᱚᱱ ᱛᱟᱦᱮᱸᱫ ᱾ ᱱᱩᱭ ᱫᱚ ᱨᱟᱡᱽ ᱨᱟᱡᱚᱨᱟᱡᱚ ᱫᱮᱵᱚᱵᱚᱨᱢᱟᱱᱤᱡ ᱦᱚᱯᱚᱱ ᱮᱨᱟ ᱠᱟᱱᱟᱭ ᱟᱨ ᱨᱟᱡᱚᱥᱩᱱᱫᱚᱨᱤ ᱫᱚ ᱵᱤᱨᱚᱨᱟᱡᱮᱱᱫᱽᱨᱚ ᱪᱳᱲᱟᱼᱟᱤ ᱦᱚᱯᱚᱱ ᱮᱨᱟᱛ ᱠᱟᱱᱟᱭ ᱾ ᱪᱳᱲᱚ ᱨᱤᱱᱤᱡ ᱨᱟᱡᱽ ᱠᱩᱲᱚᱱᱷᱩᱝᱜᱚ ᱪᱳᱲᱚ I, ᱪᱳᱲᱚ ᱵᱚᱝᱥᱚ ᱫᱚ ᱟᱡᱤᱡ ᱢᱟᱢᱚ ᱦᱩᱭᱩᱜ-ᱟ ᱾ ᱡᱟᱦᱟᱸᱭᱮᱱ ᱜᱮ ᱱᱟᱜᱟᱢᱤᱭᱟ. ᱮᱥ.ᱮᱱ. ᱥᱮᱱ ᱢᱮᱱᱟᱭ ᱡᱮ, ᱚᱱᱚᱱᱛᱚᱵᱚᱨᱢᱟᱱ ᱫᱚ ᱠᱩᱲᱳᱴᱩᱝᱜᱚ-ᱤᱡ ᱜᱚᱲᱚᱢ ᱠᱚᱲᱟ ᱠᱟᱱᱟᱭ ᱾ The ᱡᱚᱜᱚᱱᱱᱟᱛᱷ ᱢᱩᱸᱫᱽᱨᱤ, ᱯᱩᱨᱤᱫᱚ ᱫᱚᱦᱲᱟ ᱑᱑ ᱜᱚᱴᱟᱝ ᱟᱜ ᱥᱟ.ᱭᱟ.ᱛ ᱨᱮ ᱠᱚ ᱵᱮᱱᱟᱣ ᱞᱮᱫ-ᱟ ᱾
ᱨᱟᱡᱽ ᱚᱱᱚᱱᱛᱚᱵᱚᱨᱢᱟᱱ ᱪᱳᱰᱚᱜᱚᱝᱜᱚ ᱫᱚ ᱥᱚᱭᱵᱷᱤᱛᱮ ᱠᱟᱱᱟᱭ ᱟᱨ ᱱᱩᱭ ᱫᱚ ᱥᱨᱤᱢᱩᱠᱷᱚᱞᱤᱝᱜᱚᱢ(ᱡᱟᱦᱟᱸ ᱫᱚ ᱑᱙᱓᱔ ᱦᱟ.ᱵᱤᱡ ᱠᱚᱲᱤᱝᱜᱚ/ᱳᱰᱤᱥᱟ ᱨᱮ ᱛᱟᱦᱮᱸ ᱠᱟᱱᱟ, ᱟᱨ ᱜᱚᱧᱡᱟᱢ ᱵᱷᱟᱜᱽ ᱮᱱ ᱛᱟᱭᱚᱢ ᱮᱴᱟᱜ ᱮᱱᱟ) ᱨᱤᱱᱤᱡ ᱡᱟᱱᱟᱭ, ᱥᱮᱤ ᱨᱟᱢᱟᱱᱩᱡᱚ ᱡᱚᱠᱷᱚᱱ ᱯᱤᱨᱩ ᱛᱮ ᱫᱟᱬᱟᱱ ᱦᱮᱡ ᱞᱮᱱᱟ, ᱩᱱ ᱚᱠᱛᱚ ᱱᱩᱭ ᱨᱟᱡᱽ ᱫᱚ, ᱥᱨᱤ ᱵᱚᱭᱥᱱᱚᱵᱚ ᱫᱷᱚᱨᱚᱢ ᱛᱮ ᱟᱸᱥ ᱞᱮᱱᱟᱭ ᱾   ᱟᱡᱟᱜ ᱥᱤᱱᱫᱩᱨᱚᱯᱩᱨᱟ ᱛᱚᱨᱡᱚᱢᱟ(᱑᱑᱑᱘ ᱮ.ᱰᱤ.) ᱨᱮ ᱚᱡ ᱱᱤᱡᱮ ᱛᱮ  ᱯᱚᱨᱚᱢᱚᱵᱚᱭᱥᱱᱚᱵᱚ ᱢᱮᱱᱛᱮ ᱧᱩᱛᱩᱢ ᱞᱮᱱᱟᱭ ᱢᱮᱱᱛᱮ ᱵᱟᱰᱟᱭ ᱠᱟᱱᱟ ᱾ ᱱᱩᱭ ᱫᱚ ᱨᱟᱡᱽ ᱵᱚᱝᱥᱚ ᱨᱤᱱᱤᱡ ᱠᱩᱞᱳᱛᱷᱩᱝᱜᱚ ᱪᱳᱲᱚ I ᱥᱟᱝ ᱥᱟ.ᱜᱟ.ᱭ ᱛᱟᱦᱮᱸᱱ ᱛᱩᱞᱩᱡ ᱟᱡᱟᱜ ᱯᱚᱱᱚᱛ ᱫᱚ ᱵᱟᱭ ᱥᱟᱢᱵᱲᱟᱣ ᱫᱟᱲᱮᱭᱟᱫ-ᱟ ᱾ ᱱᱟᱜᱟᱢᱤᱭᱟ. ᱠᱚᱣᱟᱜ ᱞᱟ.ᱭ ᱞᱮᱠᱟᱛᱮ ᱱᱩᱭ ᱫᱚ ᱵᱟᱨ ᱥᱮᱨᱢᱟ ᱦᱟ.ᱵᱤᱡ ᱟᱡᱟᱜ ᱵᱷᱟᱲᱟ ᱵᱟᱭ ᱮᱢ ᱫᱟᱜᱲᱮᱭᱟᱫ-ᱟ ᱾ ᱱᱩᱭ ᱫᱚ ᱠᱩᱲᱳᱛᱷᱤᱝᱜᱚ ᱨᱤᱱᱤᱡ ᱡᱮᱱᱮᱨᱟᱞ ᱠᱚᱨᱩᱬᱟᱠᱚᱨ ᱛᱷᱳᱱᱰᱟᱭᱢᱟᱱ ᱴᱷᱮᱱ ᱠᱷᱟᱱ ᱰᱷᱟᱠᱟ ᱩᱰᱩᱠ ᱦᱚᱪᱚ ᱞᱮᱱᱟ ᱾ ᱱᱚᱶᱟ ᱠᱟᱛᱷᱟ ᱫᱚ ᱛᱟᱢᱤᱞᱤ ᱛᱮᱭᱟᱜ ᱠᱚᱲᱤᱝᱜᱚᱛᱩᱯᱟᱨᱟᱱᱤ ᱨᱮ ᱵᱷᱟ.ᱜᱤ ᱞᱮᱠᱟ ᱚᱞ ᱠᱟᱱᱟ ᱾
ᱟᱭᱢᱟ ᱠᱷᱚᱡᱽ ᱠᱷᱟᱱᱟᱜ ᱱᱚᱶᱟ ᱵᱟᱰᱟᱭ ᱧᱟᱢ ᱠᱟᱱᱟ ᱡᱮ, ᱚᱱᱚᱱᱛᱚᱵᱚᱨᱢᱟᱱ ᱪᱳᱰᱚᱜᱚᱝᱜᱚ ᱫᱚ ᱑᱑ ᱜᱚᱴᱟᱝ-ᱟᱜ ᱥᱟ.ᱭᱟ.ᱛ ᱢᱩᱪᱟ.ᱫ ᱢᱩᱪᱟ.ᱫ ᱨᱮ ᱱᱮᱛᱟᱨ ᱧᱮᱞᱚᱜ ᱠᱟᱱ ᱟᱭᱢᱟ ᱢᱩᱸᱫᱽᱨᱤ ᱠᱚᱭ ᱵᱮᱱᱟᱣ ᱞᱮᱫ-ᱟ ᱾ ᱛᱤᱨᱩᱢᱚᱞᱟ ᱵᱷᱮᱝᱠᱚᱴᱮᱥᱣᱚᱨ ᱢᱩᱸᱫᱽᱨᱤ ᱨᱮ ᱢᱤᱫ ᱛᱟᱢᱵᱟ ᱯᱮᱞᱮᱴ ᱨᱮ ᱨᱟᱡᱚᱨᱟᱡᱚ III ᱚᱞ ᱦᱚᱴᱚ ᱟᱠᱟᱫᱟᱭ ᱡᱮ, ᱯᱩᱨᱤ ᱨᱮᱭᱟᱜ ᱡᱚᱜᱚᱱᱱᱚᱛᱷ ᱢᱩᱸᱫᱽᱨᱤ ᱫᱚ ᱜᱚᱝᱜᱮᱥᱣᱚᱨ ᱷᱮ ᱛᱷᱟᱯᱱᱟ ᱞᱮᱫ-ᱟ, ᱡᱟᱦᱟᱸᱭ ᱫᱚ ᱵᱟᱝ ᱠᱟᱱᱟᱭ ᱱᱩᱭ ᱫᱚ ᱚᱱᱚᱱᱛᱚᱵᱚᱨᱢᱟᱱ ᱪᱳᱰᱚᱜᱚᱝᱜᱚ ᱠᱟᱱᱟᱭ ᱾
ᱛᱟᱭᱚᱢ ᱛᱮ, ᱨᱟᱡᱽ ᱚᱱᱚᱝᱜᱚ ᱵᱷᱤᱢᱚ ᱫᱮᱵᱚ II (᱑᱑᱗᱐–᱑᱑᱙᱘) ᱫᱚ, ᱚᱱᱚᱱᱛᱚᱵᱚᱨᱢᱟᱱ ᱪᱳᱰᱚᱜᱚᱝᱜᱚ ᱟᱛᱨᱟ ᱦᱚᱴᱚᱞᱮᱫ ᱠᱟ.ᱢᱤ ᱠᱚᱭ ᱛᱚᱨᱟᱣ ᱠᱟᱫ-ᱟ ᱾ ᱢᱩᱸᱫᱽᱨᱤ ᱠᱚᱨᱮᱱᱟᱜ ᱯᱟ.ᱪᱨᱤ ᱵᱮᱱᱟᱣ ᱮᱢᱟᱱ ᱠᱟ.ᱢᱤ ᱠᱚᱭ ᱠᱚᱨᱟᱣ ᱟᱠᱟᱫᱟ ᱾ ᱚᱱᱟ ᱛᱮᱜᱮ ᱱᱩᱭ ᱫᱚ ᱢᱤᱫ ᱢᱤᱴᱩᱸᱫᱽᱨᱤ ᱛᱷᱟᱯᱚᱱᱤᱭᱟ. ᱢᱮᱱᱛᱮ ᱠᱚ ᱧᱩᱛᱩᱢᱮᱭᱟ ᱾
᱑᱒᱒᱓ ᱥᱤ.ᱤ. ᱨᱮ ᱚᱱᱚᱱᱛᱚᱵᱚᱨᱢᱟᱱ ᱪᱳᱰᱚᱜᱚᱝᱜᱚ ᱧᱩᱛᱩᱢ ᱛᱮ ᱟᱠᱚ ᱵᱚᱝᱥᱚ ᱨᱤᱱᱤᱡ ᱢᱤᱫ ᱥᱟᱥᱚᱱᱤᱭᱟ. ᱠᱳᱬᱮᱥᱣᱚᱨᱚᱢ ᱢᱩᱸᱫᱽᱨᱤ, ᱛᱨᱤᱱᱠᱳᱢᱟᱞᱤ,ᱯᱩᱴᱷᱟᱱᱰᱩ ᱞᱟ.ᱜᱤᱱ ᱟᱭᱢᱟ ᱠᱟ.ᱣᱰᱤ ᱠᱚᱭ ᱪᱟᱞ ᱜᱤᱰᱤ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱳᱰᱤᱥᱟ ᱨᱮᱭᱟᱜ ᱠᱳᱬᱟᱨᱠᱚ ᱢᱩᱸᱫᱽᱨᱤ ᱠᱚ ᱵᱮᱱᱟᱣ ᱞᱮᱫ-ᱟ ᱾
ᱯᱨᱚᱛᱟᱯᱨᱩᱫᱽᱨᱚ ᱫᱮᱵᱚ
ᱯᱨᱚᱛᱟᱯᱨᱩᱫᱽᱨᱚ ᱫᱮᱵᱚ (Odia: ଗଜପତି ପ୍ରତାପରୁଦ୍ର ଦେବ) ᱫᱚ ᱳᱰᱤᱥᱟ ᱨᱮᱭᱟᱜ ᱥᱩᱨᱭᱚᱵᱚᱝᱥᱚ ᱨᱤᱱᱤᱡ ᱨᱟᱡᱽ ᱠᱟᱱᱟᱭ ᱾ ᱱᱚᱶᱟ ᱨᱟᱡᱽ ᱵᱚᱝᱥᱚ ᱫᱚ ᱟᱡ ᱜᱚᱲᱚᱢ ᱦᱟᱲᱟᱢ ᱠᱚᱯᱤᱲᱮᱱᱫᱽᱨᱚ ᱫᱮᱵᱚ ᱨᱟᱣᱩᱛᱨᱟᱭ ᱮ ᱮᱦᱚᱵ ᱞᱮᱫ-ᱟ ᱾ ᱱᱩᱭ ᱫᱚ ᱑᱙᱔᱗ ᱠᱷᱚᱱᱟᱜ ᱑᱕᱔᱐ ᱮ.ᱰᱤ. ᱦᱟ.ᱵᱤᱡ ᱮ ᱥᱟᱥᱚᱱ ᱞᱮᱫ-ᱟ ᱾ ᱱᱩᱭ ᱫᱚ ᱵᱚᱭᱥᱱᱚᱵᱚ ᱫᱷᱚᱨᱚᱢ ᱨᱤᱱᱤᱡ ᱯᱟᱯᱡᱟᱸᱭᱤᱭᱟ. ᱠᱟᱱᱟᱭ ᱟᱨ ᱪᱚᱭᱛᱚᱱᱭᱚ ᱫᱚ ᱟᱡᱟᱜ ᱥᱟᱥᱚᱱ ᱚᱠᱛᱚ ᱨᱮ ᱳᱰᱤᱥᱟ ᱦᱮᱡ ᱞᱮᱱᱟᱭ ᱾ ᱥᱩᱨ ᱨᱮᱭᱟᱜ ᱯᱮ ᱥᱚᱛᱨᱩ ᱯᱚᱱᱚᱛ, ᱵᱤᱡᱚᱭ ᱱᱚᱜᱚᱨ, ᱵᱮᱝᱜᱚᱞ ᱨᱮᱱ ᱦᱩᱥᱮᱱ ᱥᱟᱦᱤ, ᱟᱨ ᱷᱳᱞᱠᱳᱱᱰᱟ ᱨᱤᱱᱤᱡ ᱠᱭᱩᱛᱚᱵᱽ ᱥᱟᱦᱤ ᱮᱢᱟᱱ ᱜᱷᱟᱱᱮ ᱜᱮ ᱳᱰᱤᱥᱟ ᱥᱟᱝ ᱠᱚ ᱛᱟᱯᱟᱢ ᱠᱷᱟ.ᱛᱤᱨ ᱱᱩᱭ ᱫᱚ ᱟᱡᱟᱜ ᱠᱤᱭᱚᱱ ᱵᱷᱩᱨ ᱛᱟᱯᱟᱢ ᱟᱠᱟᱫ ᱜᱮ ᱛᱟᱦᱮᱸ ᱮᱱᱟᱭ ᱾ ᱱᱩᱭ ᱫᱚ, ᱚᱱᱟ ᱛᱟᱯᱟᱢ ᱨᱮ ᱟᱡᱟᱜ ᱯᱚᱱᱚᱛ ᱨᱮᱭᱟᱜ ᱟᱭᱢᱟ ᱡᱟᱭᱟᱜᱟ ᱜᱮ ᱯᱩᱪᱩᱡ ᱦᱚᱪᱟ ᱮᱱᱟᱭ ᱾
Personality and Historical Consequences
ᱯᱨᱚᱛᱟᱯᱨᱩᱫᱽᱨᱚ ᱫᱮᱵᱚ ᱫᱚ ᱚᱱᱟ ᱡᱩᱜᱽ ᱨᱮᱱᱤᱡ ᱥᱟᱥᱚᱱᱤᱭᱟ. ᱠᱟᱱᱟᱭ, ᱡᱚᱠᱷᱟᱱ ᱜᱚᱣᱰᱤᱭᱚ ᱵᱚᱭᱥᱱᱚᱵᱚ ᱟᱨ ᱩᱛᱠᱚᱲᱤᱭᱚ ᱵᱚᱭᱥᱱᱚᱵᱚ ᱯᱟᱯᱧᱡᱟ ᱦᱚᱲ ᱠᱚ ᱛᱩᱯᱩᱫ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱞᱟ.ᱜᱤᱱ ᱳᱰᱤᱥᱟ ᱨᱮ ᱢᱤᱫ ᱨᱤᱵᱷᱳᱞᱭᱩᱥᱚᱱ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱢᱟᱨᱟᱝ ᱢᱟᱨᱟᱝ ᱰᱤᱵᱷᱳᱴᱤ ᱠᱚᱣᱟᱜ ᱚᱱᱟᱞ ᱥᱮᱨᱮᱧ ᱞᱚ ᱫᱚ ᱥᱟᱱᱟᱢ ᱦᱚᱲ ᱵᱟᱝᱠᱚ ᱵᱟᱰᱟᱭ ᱠᱮᱫ ᱛᱟᱦᱮᱸᱫ ᱾ ᱟᱡᱟᱜ ᱵᱮ-ᱥᱟᱥᱚᱱᱤᱭᱟ. ᱨᱤᱛᱤ ᱟᱨ ᱯᱷᱟ.ᱫᱽ ᱠᱚ ᱛᱟᱞᱟ ᱨᱮ ᱟᱭᱢᱟ ᱫᱤᱱ ᱵᱟᱥᱟ ᱠᱟᱛᱮ ᱡᱚᱯᱚᱢ ᱠᱷᱟ.ᱛᱤᱨ ᱟᱡᱟᱜ ᱯᱚᱱᱚᱛ ᱫᱚ ᱵᱷᱤᱲ ᱵᱷᱤᱝᱜᱩᱲ ᱪᱟᱵᱟᱭᱮᱱᱟ ᱾ ᱱᱚᱶᱟ ᱫᱚ ᱟᱸᱫᱷᱨᱚ ᱟᱨᱟ ᱵᱮᱝᱜᱚᱞ ᱠᱚᱨᱮ ᱠᱚ ᱡᱚᱯᱚᱢ ᱦᱟ.ᱴᱤᱧ ᱤᱫᱤ ᱟᱱᱟ ᱾  As an emperor, Prataparudra Deva utilized his full available military strength to defend the frontiers of his empire but events of internal treachery, ignorant policies against a strategically threat of Muslim Bengal by his father and a possible situation of imbalance of his personal spiritual life with the instant demands from his military command, led to the loss of huge southern territories to his enemies. Prataparudra Deva had 32 sons and many daughters from his multiple wives out of which Padma, Padmalaya, Ila and Mahila are known to be the Maharanis or the main queens. One of his queens called Gauri Devi was the disciple of Jagannatha Dasa from the Panchasakha fold. His successors were murdered by the treacherous Govinda Vidyadhara after his death. The military hegemony and imperial status of Odisha continuing from the past era of Somavanshi and Eastern Gangas was lost after his ruling years ended with his death.
ᱯᱨᱚᱬᱚᱵᱽ ᱢᱩᱠᱷᱟᱨᱡᱤ
ᱯᱨᱚᱬᱚᱵᱽ ᱢᱩᱠᱷᱟᱨᱡᱤ ( ᱑᱑ ᱰᱤᱥᱮᱢᱵᱚᱨ ᱑᱙᱓᱑ ᱼ ᱓᱑ ᱚᱜᱚᱥᱴ ᱒᱐᱒᱐) ᱫᱚ ᱵᱷᱟᱨᱚᱛ ᱨᱮᱱᱤᱡ ᱑᱓ ᱟᱱᱤᱡ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮ ᱡᱩᱞᱟᱭ ᱒᱐᱑᱒ ᱠᱷᱚᱱ ᱒᱐᱑᱗ ᱦᱟᱹᱵᱤᱡ ᱮ ᱠᱟᱢᱤ ᱞᱮᱜ-ᱟ ᱾ ᱑᱙᱓᱕ ᱥᱟᱞ ᱨᱮ ᱯᱩᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢᱤ ᱡᱤᱞᱟ ᱨᱮᱭᱟᱜ ᱢᱤᱫ ᱟᱹᱛᱩ ᱨᱮ ᱵᱟᱵᱽᱬᱮ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱡ ᱵᱟᱵᱟ ᱧᱩᱛᱩᱢ ᱫᱚ ᱠᱚᱫᱚᱢ ᱠᱤᱝᱠᱚᱨ ᱢᱩᱠᱷᱟᱨᱡᱤ ᱟᱨ ᱟᱭᱳ ᱧᱩᱛᱩᱢ ᱫᱚ ᱨᱟᱡᱽᱞᱚᱠᱷᱢᱤ ᱾ ᱯᱨᱚᱱᱚᱵᱽ ᱫᱚ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱱᱟᱜᱟᱢ ᱟᱨ ᱨᱟᱡᱽᱱᱤᱛᱤ ᱥᱟᱬᱮᱥ ᱨᱮ ᱢᱟᱥᱴᱟᱨ ᱰᱤᱜᱽᱨᱤ ᱟᱢᱮᱴ ᱟᱠᱟᱜ-ᱟ ᱾ ᱚᱱᱟ ᱛᱟᱭᱚᱢ ᱫᱚ ᱠᱚᱞᱠᱟᱛᱟ ᱨᱮ ᱰᱮᱯᱩᱴᱤ ᱟᱠᱟᱶᱱᱴᱟᱱᱴ ᱜᱮᱱᱮᱨᱟᱞ ᱨᱮ ᱠᱤᱨᱟᱱᱤ ᱞᱮᱠᱟᱭ ᱠᱟᱹᱢᱤ ᱞᱮᱜ-ᱟ ᱾ ᱚᱱᱟ ᱛᱟᱭᱚᱢ ᱠᱚᱞᱠᱟᱛᱟ ᱨᱮᱜᱮ ᱢᱮᱱᱟᱜ ᱤᱱᱰᱤᱭᱟᱱ ᱥᱴᱟᱴᱤᱥᱴᱤᱠᱟᱞ ᱤᱱᱥᱴᱤᱴᱩᱴᱮ  ᱨᱮ ᱚᱫᱷᱚᱠᱭᱚ ᱞᱮᱠᱟ ᱵᱟᱦᱟᱞ ᱮ ᱧᱟᱢ ᱞᱮᱜ-ᱟ ᱾ ᱚᱱᱟ ᱛᱟᱭᱚᱢ ᱫᱚ ᱥᱟᱢᱵᱟᱰᱤᱠᱚᱛᱟ ᱟᱨ ᱚᱠᱤᱞᱟᱛᱤ ᱠᱟᱹᱢᱤ ᱟᱯᱱᱟᱨ ᱞᱮᱜ-ᱟ ᱾
ᱜᱷᱟᱨᱚᱸᱡᱽ
ᱟᱡ ᱵᱟᱵᱟ ᱠᱚᱫᱚᱢ ᱠᱤᱝᱠᱚᱨ ᱫᱚ ᱢᱤᱫ ᱯᱷᱩᱨᱜᱟᱹᱟᱞ ᱦᱩᱞᱜᱟᱹᱨᱤᱭᱟᱹ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱵᱷᱟᱨᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱨᱮᱥ ᱨᱮ ᱥᱮᱞᱮᱰ ᱞᱮᱱᱟ ᱾ ᱑᱙᱕᱒ ᱠᱷᱚᱱᱟᱜ ᱑᱙᱖᱔ ᱦᱟᱹᱵᱤᱡ ᱩᱱᱤ ᱯᱩᱪᱷᱤᱢ ᱵᱟᱝᱜᱟᱞ ᱵᱤᱫᱷᱟᱱ ᱥᱚᱵᱷᱟ ᱠᱷᱚᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱩᱱᱤ ᱵᱤᱨᱵᱷᱩᱢ ᱡᱮᱞᱟ ᱨᱮᱱ ᱠᱚᱝᱜᱨᱮᱥ ᱨᱮᱱ ᱯᱟᱨᱥᱮᱴ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱕᱗ ᱥᱟᱞ ᱨᱮ ᱥᱥᱩᱵᱷᱨᱟ  ᱢᱩᱠᱷᱟᱨᱡᱤ ᱥᱟᱶᱮ ᱵᱟᱯᱞᱟ ᱮᱱᱟ ᱾ ᱟᱡ ᱨᱮᱱ ᱵᱟᱨᱭᱟ ᱦᱚᱯᱚᱱ ᱤᱱᱫᱨᱚᱡᱤᱛ  ᱟᱨ ᱚᱵᱷᱤᱡᱤᱛ ᱢᱮᱱᱟᱜ ᱠᱤᱱᱟ, ᱟᱨ ᱢᱤᱫᱴᱟᱝ ᱦᱚᱯᱚᱱ ᱮᱨᱟ ᱥᱚᱨᱢᱤᱥᱴᱷᱟ  ᱢᱮᱱᱟᱭᱟ ᱾ ᱚᱵᱷᱤᱡᱤᱛ ᱫᱚ ᱱᱤᱛ ᱯᱩᱪᱷᱤᱢ ᱵᱟᱝᱜᱟᱞ ᱨᱮ ᱵᱤᱫᱷᱟᱭᱚᱠ ᱢᱮᱱᱟᱭᱟ ᱾ ᱥᱚᱨᱢᱤᱥᱴᱷᱟ ᱫᱚ ᱠᱚᱛᱷᱚᱠ ᱮᱱᱮᱡᱤᱭᱟᱹ ᱠᱟᱱᱟᱭ ᱾
ᱨᱟᱡᱽᱱᱤᱛᱤᱠ ᱡᱤᱭᱚᱱ
᱑᱙᱗᱙ ᱥᱟᱞ ᱨᱮ ᱩᱱᱤ ᱟᱡᱟᱜ ᱨᱟᱡᱽᱱᱤᱛᱤᱠ ᱡᱤᱭᱚᱱ ᱮ ᱮᱦᱚᱵ ᱞᱮᱜ-ᱟ ᱾ ᱚᱱᱟ ᱤᱱᱫᱤᱨᱟ ᱜᱟᱱᱫᱷᱤ ᱟᱡ ᱨᱟᱡᱭᱚᱥᱚᱵᱷᱟ ᱛᱮ ᱵᱟᱪᱷᱚᱱ ᱞᱮᱫᱮᱭᱟᱭ ᱾ ᱩᱱᱤ ᱫᱚ ᱑᱙᱗᱕, ᱑᱙᱘᱑, ᱑᱙᱙᱓ ᱟᱨ ᱑᱙᱙᱙ ᱥᱟᱞ ᱨᱮ ᱦᱚᱸ ᱨᱟᱡᱭᱚᱥᱚᱵᱷᱟ ᱛᱮ ᱵᱟᱪᱷᱚᱱ ᱞᱮᱱᱟᱭ ᱾ ᱑᱙᱗᱓ ᱥᱟᱞ ᱨᱮ ᱤᱱᱫᱤᱨᱟᱶᱟᱜ ᱠᱮᱵᱤᱱᱮᱴ ᱨᱮ ᱩᱱᱤ ᱥᱤᱞᱯᱚ ᱵᱤᱠᱟᱥ ᱩᱯᱚᱢᱚᱱᱛᱨᱤ ᱠᱚ ᱵᱟᱦᱟᱞ ᱞᱮᱫᱮᱭᱟ ᱾ ᱑᱙᱘᱒ ᱠᱷᱚᱱ ᱑᱙᱘᱔ ᱥᱟᱞ ᱦᱟᱹᱵᱤᱡ ᱫᱚ ᱩᱱᱤ ᱠᱟᱹᱶᱰᱤ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ ᱾ ᱟᱡ ᱩᱫᱮᱞᱟᱜ ᱠᱟᱹᱶᱰᱤ ᱟᱹᱨᱤ ᱠᱷᱟᱹᱛᱤᱨ ᱤᱱᱫᱨᱟ ᱥᱚᱨᱠᱟᱨ ᱟᱱᱛᱚᱨᱡᱟᱛᱤᱠ ᱢᱩᱫᱽᱨᱟ ᱯᱟᱱᱴᱷᱤ ᱨᱮ ᱨᱤᱱ ᱦᱟᱞᱟ ᱦᱩᱭ ᱫᱟᱲᱮᱭᱟᱫ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱨᱮ ᱨᱤᱡᱟᱨᱵᱽ ᱵᱮᱝᱠ ᱨᱮᱱᱤᱡ ᱜᱚᱵᱷᱚᱨᱱᱚᱨ ᱞᱮᱠᱟᱛᱮ ᱰᱨᱹ ᱢᱚᱱᱢᱚᱦᱚᱱ ᱥᱤᱝ ᱵᱟᱦᱟᱞ ᱡᱷᱚᱜ ᱠᱟᱶᱰᱤ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱦᱟᱞ ᱥᱟᱠᱟᱢ ᱨᱮ ᱥᱩᱦᱤ ᱞᱮᱜ-ᱟ ᱾
ᱤᱱᱫᱤᱨᱟᱶᱟᱜ ᱜᱩᱨ ᱛᱟᱭᱚᱢ ᱨᱟᱡᱤᱵᱽ ᱜᱟᱹᱱᱫᱷᱤ ᱥᱟᱶ ᱢᱚᱱᱮ ᱵᱟᱭ ᱯᱚᱴᱟᱶ ᱞᱮᱱ ᱠᱷᱟᱛᱤᱨ ᱠᱚᱝᱜᱨᱮᱥ ᱠᱷᱚᱱᱮ ᱥᱟᱦᱟ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱨᱟᱥᱴᱨᱤᱭᱚ ᱥᱚᱢᱟᱡᱽᱵᱟᱫᱤ ᱠᱚᱝᱜᱨᱮᱥ  ᱧᱩᱛᱩᱢ ᱛᱮ ᱢᱤᱫᱴᱟᱝ ᱯᱟᱨᱴᱤ ᱵᱮᱱᱟᱶ ᱠᱮᱜ-ᱟ ᱾ ᱛᱤᱱᱟᱝ ᱫᱤᱱ ᱛᱟᱭᱚᱢ ᱨᱟᱹᱡᱤᱵᱽ ᱜᱟᱹᱱᱫᱷᱤ ᱥᱟᱶ ᱢᱚᱱᱮ ᱯᱚᱴᱟᱶ ᱮᱱ ᱠᱷᱟᱹᱛᱤᱨ ᱟᱨᱦᱚᱸ ᱠᱚᱝᱜᱨᱮᱥ ᱨᱮᱭ ᱢᱮᱥᱟ ᱮᱱᱟ ᱾  ᱯᱤᱹᱵᱷᱤᱹ ᱱᱚᱨᱚᱥᱤᱝᱜᱷᱚ  ᱚᱠᱛᱚ ᱨᱮ ᱯᱨᱚᱱᱚᱵᱽ ᱫᱚ ᱵᱷᱟᱨᱚᱛᱤᱭᱟᱹ ᱡᱚᱡᱚᱱᱟ ᱠᱚᱢᱤᱥᱚᱱ ᱩᱯᱟᱫᱷᱚᱠᱭᱚ ᱟᱨ ᱠᱮᱵᱤᱱᱮᱴ ᱢᱚᱱᱛᱨᱤ ᱦᱚᱸᱭ  ᱦᱩᱭ ᱞᱮᱱᱟ ᱾
ᱨᱤᱢᱟ ᱥᱮᱱ
ᱨᱤᱢᱟ ᱥᱮᱱ (ᱡᱟᱱᱟᱢ ᱒᱙ ᱚᱠᱴᱚᱵᱚᱨ ᱑᱙᱘᱑) ᱢᱤᱫᱴᱟᱝ ᱢᱟᱬᱟᱝ ᱛᱮ ᱟᱹᱱᱤᱡ ᱥᱤᱧᱚᱛᱤᱭᱟ ᱢᱚᱰᱟᱞ ᱟᱨ ᱮᱠᱴᱨᱮᱥ ᱠᱟᱱᱟᱭ, ᱡᱟᱦᱟᱸ ᱫᱚ ᱡᱟᱹᱥᱛᱤ ᱠᱷᱚᱱᱟᱜ ᱡᱟᱹᱥᱛᱤ ᱵᱮᱝᱜᱟᱞᱤ ᱛᱷᱤᱭᱮᱴᱚᱨ ᱯᱷᱤᱞᱢ ᱠᱚᱨᱮ, ᱛᱟᱢᱤᱞ ᱟᱨ ᱦᱤᱱᱫᱤ ᱯᱷᱤᱞᱢ ᱠᱚᱨᱮ ᱦᱚᱸᱭ ᱧᱮᱞ ᱟᱠᱟᱱᱟ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱮᱱ ᱟᱜ ᱡᱟᱱᱟᱢ ᱫᱚ ᱒᱙ ᱚᱠᱴᱚᱵᱚᱨ ᱑᱙᱘᱑ ᱠᱟᱞᱠᱟᱛᱛᱟ ᱨᱮ ᱦᱩᱭᱞᱮᱱ ᱛᱟᱦᱮᱱᱟ᱾ ᱩᱱᱤᱫᱚ ᱠᱟᱞᱠᱟᱛᱛᱟ ᱨᱮᱱᱟᱜ ᱠᱤᱰᱚᱨᱯᱩᱨ ᱨᱮ ᱥᱮᱸᱴ ᱛᱷᱚᱢᱟᱥ ᱜᱟᱨᱞᱥ ᱟᱥᱲᱟ ᱠᱷᱚᱱᱟᱜ ᱪᱮᱛᱟᱱ ᱪᱟᱱᱟᱪ ᱫᱚᱭ ᱯᱩᱨᱟᱹᱣ ᱟᱠᱟᱫᱟ, ᱤᱱᱟᱹ ᱛᱟᱭᱚᱢ ᱢᱩᱢᱵᱟᱭ ᱠᱚ ᱩᱪᱟᱹᱲᱮᱱᱟ᱾
ᱱᱤᱡᱮᱨᱟᱜ ᱡᱤᱭᱚᱱ
ᱨᱤᱢᱟ ᱥᱮᱱ ᱫᱚ ᱥᱮᱨᱢᱟ ᱒᱐᱑᱒ ᱨᱮ ᱵᱮᱯᱟᱨᱤ ᱥᱤᱣ ᱠᱟᱨᱟᱬ ᱥᱤᱝ ᱥᱟᱶᱛᱮ ᱵᱟᱯᱞᱟ ᱥᱟᱹᱜᱟᱹᱭ ᱛᱟᱭ ᱥᱟᱹᱜᱩᱱ ᱠᱮᱫᱟ᱾ᱩᱱᱤᱫᱚ ᱒᱒ ᱯᱷᱟᱨᱣᱟᱨᱤ ᱒᱐᱑᱓ ᱨᱮ ᱟᱹᱠᱤᱱ ᱨᱤᱱᱤᱡ ᱦᱚᱯᱚᱱ ᱨᱩᱫᱽᱨᱟᱣᱤᱨ ᱡᱟᱱᱟᱢ ᱠᱮᱫᱮᱭᱟ᱾
ᱯᱷᱤᱞᱢ ᱟᱨ ᱢᱚᱰᱞᱤᱝ ᱠᱮᱨᱤᱭᱟᱨ
ᱢᱩᱢᱵᱟᱭ ᱨᱮ, ᱩᱱᱤᱭᱟᱜ ᱱᱤᱡᱮᱨᱟᱜ ᱢᱚᱰᱞᱤᱝ ᱠᱮᱨᱤᱭᱟᱨ ᱮ ᱮᱛᱚᱦᱚᱵ ᱠᱮᱫᱟ, ᱟᱹᱰᱤᱜᱟᱱ ᱵᱤᱜᱽᱭᱟᱯᱚᱱ ᱟᱵᱷᱤᱭᱟᱱ ᱠᱚᱨᱮ ᱧᱮᱞ ᱞᱮᱱ ᱛᱟᱦᱮᱱᱟ᱾ ᱩᱱᱤᱫᱚ ᱛᱟᱭᱚᱢ ᱛᱮ ᱯᱷᱤᱞᱢ ᱥᱤᱱᱮᱢᱟ ᱨᱮ ᱡᱟᱸᱜᱟᱭ ᱫᱚᱦᱚ ᱠᱮᱫᱟ ᱟᱨ ᱛᱮᱞᱜᱩ ᱯᱷᱤᱞᱢ ᱪᱤᱛᱨᱟᱢ ᱥᱟᱶᱛᱮ ᱠᱟᱹᱢᱤ ᱨᱮᱱᱟᱜ ᱮᱛᱚᱦᱚᱵ ᱠᱮᱫᱟ, ᱡᱟᱦᱟᱸ ᱫᱚ ᱩᱱᱤᱭᱟᱜ ᱩᱫᱟᱭ ᱠᱤᱨᱟᱬ ᱥᱟᱶᱛᱮ ᱨᱚᱞ ᱯᱞᱮ ᱠᱟᱹᱢᱤ ᱞᱮᱫ ᱛᱟᱦᱮᱱᱟ, ᱤᱱᱟ ᱛᱟᱭᱚᱢ ᱛᱮ ᱢᱟᱱᱥᱟᱸᱛᱷᱟ ᱱᱩᱣᱮ ᱥᱟᱶ ᱮ ᱡᱚᱲᱟᱣ ᱮᱱᱟ᱾ ᱩᱱᱤ ᱢᱟᱫᱷᱣᱟᱱ ᱥᱟᱶ ᱛᱟᱢᱤᱞ ᱯᱷᱤᱞᱢ ᱢᱤᱱᱱᱟᱞᱮ ᱨᱮ ᱧᱮᱞ ᱥᱚᱫᱚᱨ ᱮᱱᱟ, ᱡᱟᱦᱟᱸ ᱫᱚ ᱟᱹᱰᱤ ᱟᱭᱢᱟ ᱪᱮᱦᱨᱟ ᱜᱮ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱩᱱᱤᱭᱟᱜ ᱯᱩᱭᱞᱩ ᱦᱤᱱᱫᱤ ᱯᱷᱤᱞᱢ ᱦᱟᱢ ᱦᱚ ᱜᱟᱭᱮ ᱯᱷᱞᱚᱯ ᱦᱩᱭ ᱛᱟᱭᱚᱢ ᱟᱨ ᱩᱱᱤᱫᱚ ᱛᱟᱢᱤᱞ ᱯᱷᱤᱞᱢ ᱥᱤᱱᱮᱢᱟ ᱨᱮ ᱠᱟᱹᱢᱤ ᱞᱮᱛᱟᱲ ᱜᱮ ᱫᱚᱦᱚ ᱨᱮᱱᱟᱜ ᱮ ᱜᱚᱴᱟ ᱠᱮᱫᱟ᱾ ᱛᱟᱢᱤᱞ ᱯᱷᱤᱞᱢ ᱨᱮᱸᱰᱩ ᱨᱮ ᱢᱟᱫᱷᱣᱟᱱ ᱥᱟᱶᱛᱮ ᱫᱚᱦᱲᱟ ᱩᱱᱤᱭᱟᱜ ᱥᱟᱶ ᱛᱟᱦᱮᱱ ᱨᱮ ᱱᱟᱯᱟᱭ ᱨᱟᱹᱥᱠᱟᱭ ᱫᱚᱦᱚ ᱟᱠᱟᱫᱟ᱾ ᱟᱨᱟᱨᱛᱷᱤᱞ ᱚᱨᱩᱣᱚᱱ ᱟᱨ ᱣᱟᱞᱞᱣᱟᱱ ᱨᱮ ᱩᱱᱤᱭᱟᱜ ᱱᱮᱜᱮᱴᱤᱵ ᱮᱱᱮᱢ ᱨᱮᱱᱟᱜ ᱧᱮᱞ ᱠᱚ ᱟᱨ ᱟᱞᱚᱪᱱᱟ ᱠᱚ ᱟᱹᱰᱤ ᱵᱷᱟᱹᱜᱤ ᱠᱚ ᱥᱟᱨᱦᱟᱣ ᱠᱮᱫᱮᱭᱟ᱾ ᱒᱐᱑᱒ ᱨᱮ ᱵᱟᱯᱞᱟ ᱡᱩᱨᱤ ᱯᱟᱹᱨᱤ ᱛᱟᱭᱚᱢ ᱩᱱᱤᱫᱚ ᱟᱡᱟᱜ ᱯᱷᱤᱞᱢᱤ ᱠᱮᱨᱤᱭᱟᱨ ᱮ ᱢᱩᱪᱟᱹᱫ ᱠᱮᱫᱟ᱾ ᱩᱱᱤᱭᱟᱜ ᱢᱩᱪᱟᱹᱫ ᱵᱟᱞᱤᱣᱩᱰ ᱯᱷᱤᱞᱢ ᱵᱟᱡᱽᱯᱮᱭᱤ, ᱱᱟᱣᱟᱡᱩᱫᱫᱤᱱ ᱥᱤᱫᱫᱤᱠᱤ ᱟᱨ ᱨᱤᱪᱟ ᱪᱟᱰᱰᱟ ᱥᱟᱶ ᱜᱮᱸᱜᱽᱥ ᱚᱯᱷ ᱣᱟᱥᱮᱯᱩᱨ ᱛᱟᱦᱮᱸ ᱠᱟᱱᱟ᱾
ᱢᱭᱩᱡᱤᱠ ᱵᱤᱰᱤᱭᱳ ᱩᱫᱩᱜᱟᱜ
᱑᱙᱙᱘ ᱥᱮᱨᱢᱟ ᱨᱮ, ᱩᱱᱤ ᱥᱟᱢᱥᱟ ᱠᱟᱸᱣᱟᱞ ᱫᱟᱨᱟᱭ ᱛᱮ ᱥᱮᱨᱮᱧ ᱞᱮᱫ ᱥᱮᱨᱮᱧ "ᱪᱟᱸᱫᱽᱱᱤ ᱨᱟᱛᱮᱸ" ᱵᱤᱰᱭᱚ ᱨᱮ ᱧᱮᱞ ᱞᱮᱱ ᱛᱟᱦᱮᱱᱟ᱾
ᱯᱟᱵᱽᱞᱤᱠ ᱤᱢᱮᱡᱽ
ᱟᱯᱨᱤᱞ ᱒᱐᱐᱖ ᱨᱮ, ᱢᱟᱫᱩᱨᱮ ᱨᱮᱱᱟᱜ ᱢᱤᱫ ᱟᱫᱟᱞᱚᱛ ᱨᱮ ᱥᱟᱱ ᱜᱽᱨᱩᱯ ᱟᱱᱟᱜ ᱥᱣᱟᱢᱤᱛᱣ ᱨᱮ ᱛᱟᱢᱤᱞ ᱠᱷᱚᱵᱚᱨ ᱠᱟᱜᱚᱡᱽ ᱫᱤᱱᱟᱠᱟᱨᱟᱱ ᱦᱚᱛᱮᱛᱮ ᱯᱟᱨᱥᱟᱞ ᱞᱮᱱ ᱪᱤᱛᱟᱹᱨ ᱨᱮ "ᱟᱥᱞᱤᱞ ᱨᱩᱯᱛᱮ ᱥᱚᱫᱚᱨ ᱠᱚᱨᱟᱣ ᱮᱱᱟ" ᱞᱟᱹᱜᱤᱫ ᱥᱮᱱ ᱟᱨ ᱥᱤᱞᱯᱟ ᱥᱤᱴᱴᱤ ᱩᱱᱠᱤᱱ ᱠᱷᱤᱞᱟᱯ ᱨᱮ ᱜᱮᱨ ᱡᱟᱢᱟᱱᱟᱛᱤ ᱣᱟᱨᱟᱸᱴ ᱡᱟᱨᱤ ᱮᱱᱟ᱾ ᱨᱤᱯᱚᱨᱴ ᱨᱮ ᱢᱮᱱ ᱦᱩᱭ ᱞᱮᱱ ᱛᱟᱦᱮᱱᱟ ᱡᱮ ᱵᱟᱱᱟᱨ ᱯᱟᱯᱟᱴᱤᱭᱟ ᱮᱠᱴᱨᱮᱥ ᱢᱤᱫᱴᱟᱝ ᱚᱡᱮ ᱠᱷᱟᱹᱛᱤᱨ ᱛᱮ ᱢᱟᱬᱟᱝ ᱟᱜ ᱥᱚᱢᱚᱱ ᱨᱮᱱᱟᱜ ᱯᱟᱞᱚᱱ ᱨᱮ ᱵᱟᱝ ᱠᱷᱟᱹᱛᱤᱨ ᱥᱚᱨᱮᱥ ᱵᱟᱱᱩᱜᱼᱟ, ᱚᱱᱟ ᱠᱷᱟᱹᱛᱤᱨ ᱣᱟᱨᱟᱸᱴ ᱡᱟᱨᱤ ᱞᱮᱱᱟ᱾ ᱣᱟᱪᱤᱠᱟ ᱠᱟᱨᱛᱟ ᱫᱚᱭ ᱥᱚᱫᱚᱨ ᱠᱮᱫᱟ ᱡᱮ ᱯᱮᱯᱟᱨ ᱫᱚ ᱟᱡᱟᱜ ᱰᱤᱥᱮᱢᱵᱟᱨ ᱒᱐᱐᱕ ᱨᱮ ᱟᱨ ᱡᱟᱱᱣᱟᱨᱤ ᱒᱐᱐᱖ ᱨᱮᱱᱟᱝ ᱢᱩᱫᱫᱟ ᱨᱮ"ᱟᱹᱰᱤ ᱥᱮᱠᱥᱤ ᱵᱽᱞᱚ-ᱚᱯ ᱟᱨ ᱛᱟᱞᱟ ᱢᱟᱞᱟ ᱡᱷᱟᱴᱠᱟ" ᱯᱟᱨᱥᱟᱞ ᱞᱮᱱ ᱛᱟᱦᱮᱱᱟ᱾
ᱢᱮᱦᱨᱢᱟ
ᱚᱛᱱᱚᱜ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱮᱦᱨᱢᱟ ᱨᱮ ᱒,᱓᱕᱘ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑,᱒᱒᱖ (᱕᱒%) ᱠᱚᱲᱟ ᱟᱨ ᱑,᱑᱓᱒ (᱔᱘%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱫᱚ ᱔᱑᱙ ᱦᱚᱲ᱾ ᱢᱮᱦᱨᱢᱟ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱘᱓᱗ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱦᱚᱲ ᱠᱚ ᱢᱩᱫᱽ ᱨᱮ ᱔᱓.᱑᱗%) ᱛᱟᱦᱮᱸ ᱠᱟᱱᱟ᱾
ᱯᱩᱞᱤᱥ ᱥᱴᱮᱥᱚᱱ
ᱢᱮᱦᱚᱨᱢᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱢᱮᱦᱟᱨᱟᱢᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟᱭ᱾
ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱢᱮᱦᱟᱨᱟᱢᱟ ᱵᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱮᱦᱨᱢᱟ ᱵᱟᱡᱟᱨ ᱨᱮ ᱢᱮᱱᱟᱜᱼᱟ᱾
ᱥᱮᱪᱮᱫ
ᱯᱨᱚᱡᱮᱠᱴ ᱜᱟᱨᱞᱥ ᱦᱟᱭ ᱥᱠᱩᱞ ᱫᱚ ᱑᱙᱘᱑ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ-ᱢᱮᱰᱤᱭᱟᱢ ᱠᱩᱲᱤ ᱜᱤᱫᱽᱨᱟ ᱟᱜ ᱟᱥᱲᱟ ᱠᱟᱱᱟ᱾ ᱱᱚᱸᱰᱮ ᱫᱚ ᱙ ᱟᱱᱟᱜ ᱟᱨ ᱑᱐ ᱟᱱᱟᱜ ᱠᱞᱟᱥ ᱨᱮ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ
ᱴᱟᱴᱤ ᱡᱷᱟᱨᱤᱭᱟ ᱵᱚᱱᱚᱛ
ᱴᱟᱴᱤ ᱡᱷᱟᱨᱤᱭᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱴᱟᱴᱤ ᱡᱷᱟᱨᱤᱭᱟ 24.02216°N, 85.6198°W ᱨᱮ ᱢᱮᱱᱟᱜᱼᱟ ᱾
ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱤᱥᱱᱩᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱵᱚᱠᱟᱨᱚ ᱦᱚᱱᱚᱛ ᱨᱮ ᱜᱚᱢᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱨᱟᱢᱜᱚᱲ ᱦᱚᱱᱚᱛ ᱨᱮ ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱮᱛᱚᱢ ᱨᱮ ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱫᱟᱨᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱙᱙.᱐᱔ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ ᱛᱟᱦᱮᱸ ᱠᱟᱱᱟ, ᱕᱓ ᱜᱚᱴᱟᱝ ᱟᱹᱛᱩ ᱟᱨ ᱚᱠᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱵᱟᱭ ᱛᱟᱦᱮᱸ ᱠᱟᱱᱟ ᱾ ᱴᱟᱴᱤ ᱡᱷᱟᱨᱤᱭᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ, ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱴᱟᱴᱤ ᱡᱷᱟᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱟᱡᱟᱨᱤᱵᱟᱜᱽ ᱠᱷᱚᱱ ᱒᱙ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱔᱘,᱕᱔᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱒᱔,᱐᱖᱑ (᱕᱐%) ᱠᱚᱲᱟ ᱟᱨ ᱒᱔,᱔᱘᱘ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱘,᱓᱗᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖,᱒᱙᱙ (᱑᱗.᱗᱖%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒,᱙᱘᱘ (᱑᱒.᱙᱗%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱢᱟᱨᱟᱝ ᱟᱹᱛᱩ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱡᱷᱟᱨᱯᱚ (᱕,᱗᱙᱐) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱔᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱮᱡ ᱥᱮᱱ
ᱦᱟᱡᱟᱨᱤᱵᱟᱜᱽ-ᱦᱟᱡᱟᱨᱤᱵᱟᱜᱽ ᱨᱚᱰ ᱨᱮᱞᱣᱮ ᱥᱴᱮᱥᱚᱱ ᱨᱚᱰ ᱫᱚ ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱕᱓ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱖ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱘ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱙ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱒᱕ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱕ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱜᱤᱫᱷᱱᱤ
ᱜᱤᱫᱷᱱᱤ ᱫᱚ ᱡᱟᱢᱵᱚᱱᱤ ᱵᱚᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱡᱷᱟᱲᱜᱽᱨᱟᱢ ᱡᱤᱞᱟᱹ ᱨᱮᱭᱟᱜ ᱡᱷᱟᱲᱜᱽᱨᱟᱢ ᱥᱚᱵᱽᱰᱤᱵᱷᱤᱡᱚᱱ ᱨᱮ ᱢᱮᱱᱟᱜ-ᱟ ᱾
Area overview
Jhargram subdivision, the only one in Jhargram district, shown in the map alongside, is composed of hills, mounds and rolling lands. It is rather succinctly described in the District Human Development Report, 2011 (at that time it was part of Paschim Medinipur district), “The western boundary is more broken and picturesque, for the lower ranges of the Chhotanagpur Hills line the horizon, the jungle assumes the character of forest, and large trees begin to predominate. The soil, however, is lateritic, a considerable area is unproductive, almost uninhabited, especially in the extreme north-west where there are several hills over 1000 feet in height. The remainder of the country is an almost level plain broken only by the sand hills.” 3.48% of the population lives in urban areas and 96.52% lives in the rural areas. 20.11% of the total population belonged to scheduled castes and 29.37% belonged to scheduled tribes.
Note: The map alongside presents some of the notable locations in the subdivision. All places marked in the map are linked in the larger full screen map.
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱜᱤᱫᱷᱱᱤ ᱨᱮᱱ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑,᱙᱓᱕ ᱾ ᱚᱱᱟ ᱠᱷᱚᱱ ᱙᱙᱗ (᱕᱒%) ᱦᱚᱲ ᱫᱚ ᱠᱚᱲᱟ ᱟᱨ ᱙᱓᱘ (᱔᱘%) ᱦᱚᱲ ᱫᱚ ᱠᱩᱲᱤ ᱠᱟᱱᱟ ᱠᱚ ᱾ ᱐-᱖ ᱩᱢᱮᱨ ᱨᱮᱱ ᱜᱤᱫᱟᱹᱨ ᱠᱚᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒᱐᱓ ᱡᱷᱚᱬ ᱾ ᱖ ᱥᱮᱨᱢᱟ ᱠᱷᱚᱱ ᱥᱮᱬᱟ ᱠᱚ ᱑,᱓᱓᱗ ᱡᱷᱚᱬ ᱚᱞ ᱯᱟᱲᱦᱟᱣ ᱠᱚ ᱵᱟᱰᱟᱭᱟ ᱾ ᱱᱚᱶᱟ ᱫᱚ ᱥᱟᱢᱚᱴ ᱦᱚᱲ ᱟᱜ ᱖᱙ᱹ᱑᱐% ᱠᱟᱱᱟ ᱾
ᱥᱤ ᱰᱤ ᱵᱞᱚᱠ ᱢᱩᱬᱩᱛ ᱟᱹᱯᱤᱥ
ᱡᱟᱢᱵᱚᱱᱤ ᱥᱤ ᱰᱤ ᱵᱞᱚᱠ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱫᱚ ᱜᱤᱫᱷᱱᱤ ᱨᱮ ᱢᱮᱱᱟᱜ-ᱟ ᱾
ᱦᱤᱡᱩᱜ ᱥᱮᱱᱚᱜ
ᱫᱟᱹᱠᱷᱤᱱ ᱯᱩᱨᱩᱵᱽ ᱨᱮᱞᱣᱮ ᱨᱮᱭᱟᱜ, ᱟᱥᱟᱱᱥᱚᱞ-ᱴᱟᱴᱟᱱᱚᱜᱚᱨ-ᱠᱷᱚᱲᱚᱜᱽᱯᱩᱨ ᱞᱟᱭᱤᱱ ᱨᱮᱭᱟᱜ ᱢᱩᱪᱟᱹᱫ ᱴᱮᱥᱚᱱ ᱫᱚ ᱜᱤᱫᱷᱱᱤ ᱠᱟᱱᱟ ᱾
ᱫᱩᱨᱜᱟᱯᱩᱨ ᱠᱷᱚᱱ ᱱᱚᱭᱟᱜᱽᱨᱟᱢ ᱥᱮᱱ ᱟᱠᱟᱱ ᱯᱚᱱᱚᱛ ᱦᱟᱭᱣᱮ(ᱩᱥᱩᱞ ᱥᱚᱲᱚᱠ)-᱙ ᱫᱚ ᱜᱤᱫᱷᱱᱤ ᱥᱮᱫ ᱛᱮ ᱪᱟᱞᱟᱣ ᱟᱠᱟᱱᱟ ᱾
ᱰᱤᱸᱰᱚᱨᱤ, ᱢᱚᱫᱷᱭᱚ ᱯᱨᱚᱫᱮᱥ
ᱰᱤᱸᱰᱚᱨᱤ, ᱢᱟᱲᱟᱝ ᱫᱚ ᱨᱟᱢᱜᱚᱲ ᱧᱩᱛᱩᱢ ᱛᱮ ᱵᱟᱰᱟᱭᱣᱚᱜ ᱠᱟᱱᱟ ᱛᱟᱦᱮᱸᱫ, ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱰᱤᱸᱰᱚᱨᱤ ᱦᱚᱱᱚᱛ ᱨᱮ ᱢᱤᱫ ᱦᱚᱱᱚᱛ ᱢᱩᱬ ᱟᱹᱢᱟᱹᱞᱤ ᱟᱨ ᱢᱤᱫ ᱱᱚᱜᱚᱨ ᱯᱚᱸᱪᱟᱭᱚᱛ ᱠᱟᱱᱟ ᱾ ᱰᱤᱸᱰᱚᱨᱤ ᱨᱮ ᱟᱹᱰᱤ ᱜᱟᱱ ᱱᱟᱜᱟᱢᱤᱭᱟᱹ ᱟᱨ ᱥᱯᱤᱨᱤᱪᱩᱣᱟᱞ (spiritual) ᱛᱷᱟᱱ ᱢᱮᱱᱟᱜᱼᱟ ᱾ ᱥᱯᱤᱨᱤᱪᱩᱣᱟᱞ ᱛᱷᱟᱱ ᱠᱚ ᱢᱩᱫᱽ ᱨᱮ ᱞᱚᱠᱷᱢᱚᱱ ᱢᱟᱰᱣᱟ, ᱠᱩᱠᱟᱨᱚᱢᱚᱴᱷ, ᱠᱚᱞᱪᱩᱨᱤ ᱠᱟᱞᱤ ᱢᱚᱱᱫᱤᱨ ᱮᱢᱟᱱ ᱢᱮᱱᱟᱜᱼᱟ ᱾ ᱠᱟᱱᱦᱟ ᱛᱟᱹᱨᱩᱵᱽ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱑᱘᱐ ᱠᱤᱞᱚᱢᱤᱴᱚᱨ ᱟᱨ ᱵᱟᱸᱫᱷᱟᱣᱜᱚᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱚᱛᱱᱚᱜ
ᱰᱤᱸᱰᱚᱨᱤ 22.95°N, 81.08°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱖᱔᱐ ᱢᱤᱴᱚᱨ (᱒,᱐᱙᱙ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱰᱤᱸᱰᱚᱨᱤ ᱨᱤᱱ ᱦᱚᱲ ᱮᱞ ᱕᱘᱐,᱗᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱰᱤᱸᱰᱚᱨᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱑% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱗᱙% ᱢᱮᱱᱟᱜᱼᱟ ᱟᱨ, ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱒% ᱢᱮᱱᱟᱜᱼᱟ ᱾ ᱰᱤᱸᱰᱚᱨᱤ ᱨᱮ, ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱰᱤᱸᱰᱚᱨᱤ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
http://dindori.nic.in/Profile.html
ᱵᱚᱞᱨᱟᱢᱯᱩᱨ ᱦᱚᱱᱚᱛ
ᱵᱚᱞᱨᱟᱢᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱨᱟᱯᱛᱤ ᱜᱟᱰᱟ ᱨᱮᱭᱟᱜ ᱯᱟᱪᱮ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱵᱚᱞᱨᱟᱢᱯᱩᱨ ᱫᱚ ᱦᱚᱱᱚᱛ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱠᱟᱱᱟ ᱾ ᱵᱚᱞᱨᱟᱢᱯᱩᱨ ᱫᱚ ᱯᱟᱴᱮᱥᱣᱟᱨᱤ ᱫᱮᱵᱤ ᱢᱚᱱᱫᱤᱨ ᱠᱷᱟᱹᱛᱤᱨ ᱦᱚᱲ ᱠᱚ ᱵᱟᱰᱟᱭ ᱟᱠᱟᱜᱼᱟ ᱾ ᱥᱩᱨ ᱨᱮ ᱢᱮᱱᱟᱜ ᱢᱟᱨᱮ ᱵᱟᱡᱟᱨ ᱥᱨᱟᱵᱚᱥᱛᱤ ᱨᱮ ᱟᱹᱰᱤ ᱜᱟᱱ ᱢᱟᱨᱮ ᱨᱟᱹᱯᱩᱫ ᱫᱩᱨᱜᱚ ᱠᱚ ᱢᱮᱱᱟᱜᱼᱟ ᱾ ᱱᱮᱛᱟᱨ ᱱᱚᱶᱟ ᱠᱚᱫᱚ ᱵᱩᱫᱫᱷᱚ ᱫᱷᱚᱨᱚᱢ ᱟᱨ ᱡᱳᱭᱱᱳ ᱫᱷᱚᱨᱚᱢ ᱦᱚᱲ ᱞᱟᱹᱜᱤᱫ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ ᱾ ᱥᱩᱨ ᱨᱮ ᱢᱮᱢᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱦᱩᱭᱩᱜ ᱠᱟᱱᱟ ᱥᱨᱟᱵᱚᱥᱛᱤ ᱮᱭᱟᱨᱯᱚᱨᱴ ᱡᱟᱦᱟᱸ ᱫᱚ ᱵᱟᱡᱟᱨ ᱠᱷᱚᱱᱟᱜ ᱒᱓.᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱤᱠᱷᱟᱹᱱ ᱱᱚᱶᱟ ᱫᱚ ᱤᱱᱴᱚᱨᱱᱮᱥᱱᱟᱞ ᱵᱟᱝᱢᱟ ᱡᱮᱜᱮᱛᱟᱹᱨᱤ ᱮᱭᱟᱨᱯᱚᱨᱴ ᱟᱨ ᱨᱮᱜᱩᱞᱟᱨ ᱮᱭᱟᱨᱯᱚᱨᱴ ᱫᱚ ᱵᱟᱝ ᱠᱟᱱᱟ ᱾ ᱥᱩᱨ ᱨᱮ ᱢᱮᱱᱟᱜ ᱤᱱᱴᱚᱨᱱᱮᱥᱱᱟᱞ ᱟᱨ ᱨᱮᱜᱩᱞᱟᱨ ᱮᱭᱟᱨᱯᱚᱨᱴ ᱫᱚ ᱦᱩᱭᱩᱜ ᱠᱟᱱᱟ ᱪᱚᱣᱫᱷᱚᱨᱤ ᱪᱚᱨᱚᱱ ᱥᱤᱝ ᱤᱱᱴᱚᱨᱱᱮᱥᱱᱟᱞ ᱮᱭᱟᱨᱯᱚᱨᱴ, ᱞᱚᱠᱷᱱᱚᱣ ᱾ ᱞᱚᱠᱷᱱᱚᱣ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱵᱚᱞᱨᱟᱢᱯᱩᱨ ᱠᱷᱚᱱᱟᱜ ᱫᱚ ᱑᱖᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱵᱚᱞᱨᱟᱢᱯᱩᱨ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒,᱑᱔᱘,᱖᱖᱕ ᱡᱷᱚᱬ ᱾ ᱱᱚᱶᱟ ᱮᱞ ᱫᱚ ᱱᱟᱢᱵᱤᱭᱟ ᱨᱮᱭᱟᱜ ᱦᱚᱲ ᱮᱞ ᱩᱱᱟᱹᱜ ᱟᱨ ᱵᱟᱝᱢᱟ ᱭᱩ ᱮᱥ ᱨᱮᱭᱟᱜ ᱱᱟᱣᱟ ᱢᱤᱠᱥᱤᱠᱚ ᱩᱱᱟᱹᱜ ᱜᱟᱱ ᱦᱩᱭᱩᱜ-ᱟ ᱾ ᱱᱚᱶᱟ ᱮᱞ ᱚᱝᱥᱟᱨ ᱵᱷᱟᱨᱚᱛ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱛ ᱠᱷᱚᱱᱟᱜ ᱒᱑᱓ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱ ᱦᱚᱲ ᱪᱷᱤᱛᱭᱟᱹᱣ ᱞᱮᱠᱚ ᱠᱷᱟᱱ ᱢᱤᱫ ᱫᱚᱦᱲᱟ ᱠᱤᱠᱚᱢᱤᱴᱚᱨ ᱨᱮ ᱖᱔᱒ ᱡᱷᱚᱬ ᱠᱚ ᱥᱟᱦᱚᱵ ᱟ ᱾ ᱱᱚᱰᱮᱱᱟᱜ ᱒᱐᱐᱑-᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱦᱟᱨᱟᱜ ᱵᱟᱝᱢᱟ ᱵᱟᱹᱲᱛᱤᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱒᱗ᱹ᱗᱔% ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱠᱚᱲᱟ ᱠᱩᱲᱤ ᱚᱱᱩᱯᱟᱛ ᱫᱚ ᱦᱩᱭᱩᱜ ᱠᱟᱱᱟ ᱑᱐᱐᱐ ᱠᱚᱲᱟ ᱨᱮ ᱙᱒᱒ ᱠᱩᱲᱤ ᱾ ᱟᱨ ᱱᱚᱰᱮᱱ ᱠᱚ ᱦᱚᱲᱟᱜ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱑ᱹ᱗᱖% ᱾
᱒᱐᱑᱑ ᱥᱟᱞ ᱨᱮᱭᱟᱜ ᱞᱮᱠᱷᱟ ᱚᱝᱥᱟᱨ ᱱᱤᱚᱰᱮᱱ ᱠᱚ ᱙᱕ᱹ᱘᱖% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱟᱨ ᱔ᱹ᱐᱖% ᱦᱚᱲ ᱫᱚ ᱩᱨᱫᱩ ᱯᱟᱹᱨᱥᱤ ᱠᱚ ᱨᱚᱲᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱵᱚᱞᱨᱟᱢᱯᱩᱨ ᱦᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ
ᱛᱤᱨᱩᱵᱟᱨᱩᱨ ᱦᱚᱱᱚᱛ
ᱛᱤᱨᱩᱵᱟᱨᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱒᱖᱔,᱒᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱑,᱐᱐᱐ ᱠᱚᱲᱟ ᱨᱮ ᱑,᱐᱑᱗ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱑᱖᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱥᱟᱢᱟᱝ ᱨᱮ ᱱᱟᱜᱟᱯᱚᱴᱴᱤᱱᱟᱢ ᱦᱚᱱᱚᱛ, ᱠᱚᱧᱮ ᱨᱮ ᱢᱚᱭᱤᱞᱟᱫᱩᱛᱷᱩᱨᱟᱭ ᱦᱚᱱᱚᱛ, ᱯᱟᱪᱮ ᱨᱮ ᱛᱚᱸᱡᱟᱵᱩᱨ ᱦᱚᱱᱚᱛ, ᱮᱛᱚᱢ ᱨᱮ ᱯᱟᱞᱟᱠ ᱤᱥᱴᱨᱮᱴ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱨᱮᱱᱟᱜ ᱠᱚᱨᱟᱭᱠᱚᱞ ᱦᱚᱱᱚᱛ ᱥᱟᱶ ᱠᱚᱧᱮ ᱥᱟᱢᱟᱝ ᱨᱮ ᱢᱤᱫ ᱦᱩᱰᱤᱧ ᱥᱤᱢᱟᱹ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱨᱩᱵᱟᱨᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱒᱖᱔,᱒᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱑᱗ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱙ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱑᱒᱑,᱙᱒᱙ ᱦᱚᱲ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱖᱒,᱓᱘᱐ ᱠᱚᱲᱟ ᱟᱨ ᱕᱙,᱖᱙᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱓᱔.᱐᱘% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱒᱔% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱗᱔.᱘᱖% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱴ ᱓᱒᱗,᱒᱑᱙ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱱᱟᱜᱟᱢ
ᱛᱤᱨᱩᱵᱟᱨᱩᱨ ᱦᱚᱱᱚᱛ, ᱱᱟᱜᱟᱯᱚᱴᱴᱤᱱᱟᱢ ᱦᱚᱱᱚᱛ ᱥᱟᱶ, ᱑᱙᱙᱑ ᱥᱟᱞ ᱠᱷᱚᱱ ᱢᱟᱬᱟᱝ ᱫᱚ ᱛᱚᱸᱡᱟᱵᱩᱨ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ, ᱛᱤᱨᱩᱵᱟᱨᱩᱨ ᱦᱚᱱᱚᱛ ᱟᱨ ᱱᱟᱜᱟᱯᱚᱴᱴᱤᱱᱟᱢ ᱦᱚᱱᱚᱛ ᱨᱮᱱᱟᱜ ᱛᱟᱞᱩᱠ ᱫᱚ ᱛᱚᱸᱡᱟᱵᱩᱨ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱮᱱᱟ, ᱱᱟᱜᱟᱯᱚᱴᱴᱤᱱᱟᱢ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱮᱱᱟ ᱾ ᱱᱤᱛᱚᱜ ᱛᱤᱨᱩᱵᱟᱨᱩᱨ ᱦᱚᱱᱚᱛ ᱫᱚ ᱑᱙᱙᱗ ᱥᱟᱞ ᱨᱮ ᱢᱟᱬᱟᱝ ᱟᱜ ᱱᱟᱜᱟᱯᱚᱴᱴᱤᱱᱟᱢ ᱦᱚᱱᱚᱛ ᱝᱚ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱛᱚᱸᱡᱟᱵᱩᱨ ᱦᱚᱱᱚᱛ ᱨᱮᱱᱟᱜ ᱵᱚᱞᱚᱝᱜᱟᱭᱢᱚᱱ ᱛᱟᱞᱩᱠ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱢᱩᱬ ᱥᱚᱦᱚᱨ ᱠᱚ:
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1997 establishments in Tamil Nadu
ᱫᱟᱨᱤᱝᱵᱟᱰᱤ
ᱫᱟᱨᱤᱝᱵᱟᱰᱤ ᱫᱚ ᱳᱰᱤᱥᱟ ᱯᱚᱱᱚᱛ ᱠᱚᱱᱫᱷᱚᱢᱟᱲ ᱡᱤᱞᱞᱟ ᱨᱮᱭᱟᱜ ᱢᱤᱫ ᱦᱤᱞ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ " ᱳᱰᱤᱥᱟ ᱨᱮᱭᱟᱜ ᱠᱟᱥᱢᱤᱨ " ᱦᱚᱸ ᱠᱚ ᱧᱩᱢ ᱟᱠᱟᱫᱟ ᱾ (ᱱᱚᱣᱟ ᱵᱟᱱᱟᱨ ᱨᱮᱭᱟᱜ ᱯᱟᱬᱤᱯᱟᱜᱽ ᱤᱫᱤᱠᱟᱛᱮ), ᱱᱚᱣᱟ ᱫᱚ ᱓᱐᱐᱐ ᱯᱷᱳᱴ ᱜᱟᱱ ᱩᱥᱩᱞ ᱟ.ᱱᱤᱡ ᱾ ᱟᱨ ᱳᱰᱤᱥᱟ ᱨᱮᱭᱟᱜ ᱢᱤᱫ ᱵᱟᱰᱟᱭ-ᱟᱱ ᱫᱟᱲᱟᱱ ᱡᱟᱭᱜᱟ ᱠᱟᱱᱟ ᱾
ᱫᱟᱨᱤᱝᱵᱟᱰᱤ ᱨᱮᱭᱟᱜ ᱡᱷᱚᱛᱩ ᱠᱷᱚᱱ ᱠᱟ.ᱡ ᱛᱟᱯᱽᱢᱟᱛᱨᱟ ᱫᱚ ᱐°C ᱠᱚ ᱨᱮᱠᱚᱰ ᱟᱠᱟᱫᱟ ᱾ ᱱᱚᱣᱟ ᱡᱟᱭᱜᱟ ᱫᱚ ᱚᱫᱟ(ginger) ᱪᱟᱥ ᱵᱟᱥ ᱞᱟ.ᱜᱤᱱ ᱦᱚᱸ ᱵᱟᱰᱟᱭ ᱠᱟᱱᱟ ᱾
ᱥᱮᱱᱚᱜ ᱦᱚᱨ
ᱳᱰᱤᱥᱟ ᱨᱮᱭᱟᱜ ᱨᱟᱡᱽᱫᱷᱟᱱᱤ ᱵᱷᱩᱵᱚᱱᱮᱥᱚᱨ ᱠᱷᱚᱱ(᱓᱐᱒ ᱠᱤᱞᱳ ᱢᱤᱴᱚᱨ) ᱥᱮᱱᱚᱜ ᱞᱟ.ᱜᱤᱱ ᱵᱟᱥ ᱠᱚ ᱧᱟᱢᱚᱜ ᱠᱟᱱᱟ ᱾ ᱫᱟᱨᱤᱝᱵᱟᱰᱤ ᱨᱮᱭᱟᱜ ᱥᱩᱨ ᱨᱮᱞ ᱴᱮᱥᱚᱨ ᱫᱚ ᱵᱚᱨᱦᱚᱢᱯᱩᱨ ᱠᱟᱱᱟ ᱾ ᱱᱚᱱᱰᱮ ᱠᱷᱚᱱ ᱫᱚ ᱑᱔᱐ ᱜᱟᱱ ᱥᱟ.ᱜᱤᱧ-ᱟ ᱾
ᱵᱚᱨᱦᱚᱢᱯᱩᱨ ᱠᱷᱚᱱ ᱥᱳᱨᱚᱰᱟ ᱦᱚᱨ(ᱱ.ᱦ.-᱕᱙) ᱛᱮ ᱥᱮᱱᱚᱜ ᱠᱷᱟᱱ ᱑᱒᱐ ᱠᱤᱞᱳ ᱢᱤᱴᱚᱨ ᱦᱩᱭᱩᱜ-ᱟ ᱾ ᱵᱽᱷᱚᱸᱡᱱᱚᱜᱚᱨ-ᱜ.ᱩᱫᱚᱭᱯᱩᱨ ᱦᱚᱨ(ᱱ.ᱦ.-᱑᱑᱗) ᱛᱮ ᱠᱷᱟᱱ ᱑᱘᱐ ᱠᱤᱞᱳ ᱢᱤᱢᱚᱨ ᱦᱩᱭᱩᱜ ᱠᱟᱱᱟ ᱾ ᱟᱨ ᱢᱳᱦᱟᱱᱟ-ᱵᱽᱨᱟᱢᱦᱚᱬᱤᱻᱜᱟᱸ ᱦᱚᱨ ᱛᱮ ᱠᱷᱟᱱ ᱑᱔᱕ ᱠᱤᱞᱳ ᱢᱤᱴᱚᱨ ᱦᱩᱭᱩᱜ ᱠᱟᱱᱟ ᱾
ᱱᱚᱣᱟ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱐᱕ ᱠ.ᱢ.,ᱵᱟᱞᱞᱤᱜᱩᱰᱟ ᱠᱷᱚᱱ ᱔᱙ ᱠ.ᱢ. ᱟᱨ ᱨᱟᱭᱠᱤᱭᱟ ᱠᱷᱚᱱ ᱓᱐.᱕ ᱠ.ᱢ. ᱥᱟ.ᱜᱤᱧ ᱟ.ᱱᱤᱡ ᱾
ᱵᱟᱱᱫᱩᱝ
ᱵᱟᱱᱫᱩᱝ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱤᱱᱫᱳᱱᱮᱥᱤᱭᱟᱟ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱚ ᱢᱩᱫ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱢᱟᱨᱟᱝ ᱵᱟᱱᱫᱩᱝ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱠᱟᱱᱟ, ᱱᱚᱸᱰᱮ ᱑.᱑ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱩᱬᱩᱛ ᱟᱨ ᱨᱟᱡᱽᱜᱟᱲ ᱥᱚᱦᱚᱨ ᱡᱟᱠᱟᱨᱛᱟ ᱠᱷᱚᱱ ᱑᱕᱐ ᱠᱤᱢᱤ ᱥᱮ ᱘᱗ ᱢᱟᱭᱤᱞ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱢᱤᱫ ᱚᱠᱛᱚ ᱰᱟᱪᱽ ᱤᱥᱴ ᱤᱱᱰᱤᱡ ᱠᱚᱢᱯᱟᱱᱤ ᱟᱜ ᱪᱟᱪᱞᱟᱣ ᱨᱮ ᱛᱟᱦᱮᱱ ᱠᱟᱱᱟ ᱾ ᱚᱱᱟ ᱚᱠᱛᱚ ᱱᱚᱶᱟ ᱥᱚᱦᱚᱨ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱟᱨ ᱨᱟᱡᱽᱜᱟᱲ ᱡᱟᱠᱟᱨᱛᱟ ᱢᱩᱫ ᱨᱮ ᱦᱮᱡᱽᱥᱮᱱ ᱨᱮᱱᱟᱜ ᱥᱟᱹᱜᱟᱹᱭ ᱮ ᱛᱚᱞ ᱫᱚᱦᱚᱣᱟᱠᱟᱫ ᱛᱟᱦᱮᱱᱟ ᱾
ᱱᱟᱜᱟᱢ
ᱱᱚᱶᱟ ᱥᱚᱦᱚᱨ ᱑᱔ ᱥᱟᱭ ᱥᱮᱨᱢᱟ ᱠᱷᱚᱱ ᱵᱟᱹᱭ ᱵᱟᱹᱭ ᱛᱮ ᱵᱮᱱᱟᱣ ᱨᱟᱠᱟᱯ ᱟᱠᱟᱱᱟ ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱞᱟᱦᱟ ᱨᱮ ᱱᱚᱶᱟ ᱫᱚ ᱰᱟᱪᱽ ᱤᱥᱴ ᱤᱱᱰᱤᱡ ᱠᱚᱢᱯᱟᱱᱤ ᱟᱜ ᱪᱟᱪᱞᱟᱣ ᱨᱮ ᱛᱟᱦᱮ ᱠᱟᱱᱟ ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱚᱢ ᱱᱚᱶᱟ ᱥᱚᱦᱚᱨ ᱟᱹᱰᱤ ᱩᱥᱟᱹᱨᱟ ᱜᱮ ᱩᱛᱷᱱᱟᱹᱣ ᱨᱟᱠᱟᱯ ᱟᱠᱟᱱᱟ ᱟᱨ ᱥᱚᱦᱚᱨ ᱨᱮ ᱦᱚᱲᱮᱞ ᱦᱚᱸ ᱚᱱᱠᱟ ᱜᱮ ᱠᱚ ᱰᱷᱮᱨ ᱪᱟᱞᱟᱣ ᱟᱠᱟᱱᱟ ᱾
ᱴᱷᱟᱹᱶ
ᱵᱟᱱᱫᱩᱝ ᱥᱚᱦᱚᱨ ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱡᱟᱠᱟᱨᱛᱟ ᱥᱚᱦᱚᱨ ᱠᱷᱚᱱ ᱑᱕᱐ ᱠᱤᱢᱤ ᱥᱟᱢᱟᱝᱼᱠᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱵᱟᱱᱫᱩᱝ ᱥᱚᱦᱚᱨ ᱫᱚᱨᱮᱭᱟ ᱟᱴᱮᱫ ᱠᱷᱚᱱ ᱜᱩᱴ ᱗᱖᱘ ᱢᱤᱴᱟᱨ ᱥᱮ ᱒᱕᱖᱐ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱥᱚᱦᱚᱨ ᱫᱚ ᱖.᱕᱕° ᱮᱛᱚᱢ ᱟᱨ ᱑᱐᱗.᱖° ᱥᱟᱢᱟᱝ ᱥᱮᱫ ᱨᱮ ᱟᱨ ᱡᱟᱵᱷᱟ ᱫᱤᱯ ᱨᱮᱱᱟᱜ ᱮᱛᱚᱢ ᱟᱨ ᱠᱚᱧᱮ ᱠᱷᱚᱱ ᱥᱚᱢᱟᱱ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱠᱟᱹᱣᱰᱤᱟᱹᱨᱤ
ᱱᱤᱭᱟᱹ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱟᱥᱚᱞ ᱠᱟᱹᱣᱰᱤ ᱟᱹᱨᱤ ᱫᱚ ᱥᱟᱝᱜᱷᱟᱨ, ᱵᱟᱹᱱᱤᱡᱽ-ᱵᱮᱯᱟᱨ, ᱥᱨᱤᱡᱚᱱ-ᱵᱤᱨᱤᱛ, ᱞᱟᱯᱷᱟᱝ-ᱴᱮᱠ ᱟᱨ ᱵᱮᱵᱮᱱᱟᱣ ᱵᱤᱨᱤᱛ, ᱴᱮᱠᱱᱚᱞᱚᱡᱤ, ᱥᱮᱪᱮᱫ ᱟᱠᱷᱲᱟ, ᱠᱟᱹᱣᱰᱤ ᱥᱮᱣᱟ, ᱠᱷᱩᱪᱨᱟᱹ ᱥᱮᱣᱟ, ᱨᱟᱱ ᱠᱚᱢᱯᱟᱹᱱᱤ ᱟᱨ ᱡᱚᱢᱟᱜ ᱠᱚᱢᱯᱟᱹᱱᱤ ᱮᱢᱟᱱ ᱛᱮᱭᱟᱜ ᱠᱚ᱾
ᱰᱮᱢᱚᱜᱽᱨᱟᱯᱷᱤ
᱒᱐᱐᱕ ᱥᱮᱨᱢᱟ ᱨᱮ, ᱵᱟᱱᱫᱩᱝ ᱥᱚᱦᱚᱨ ᱨᱮ ᱒᱒ ᱞᱟᱠᱷ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱢᱮ ᱒᱐᱑᱐ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱨᱮ ᱒᱓ ᱞᱟᱠᱷ ᱦᱚᱲ ᱠᱚ ᱞᱮᱠᱟᱷ ᱟᱠᱟᱱᱟ ᱾ ᱥᱴᱮᱴᱟᱥᱴᱤᱠ ᱤᱱᱫᱳᱱᱮᱥᱤᱭᱟ ᱟᱜ ᱮᱞᱠᱷᱟ ᱞᱮᱠᱟᱛᱮ, ᱒᱐᱑᱔ ᱥᱮᱨᱢᱟ ᱨᱮ ᱵᱟᱱᱫᱩᱝ ᱨᱮᱱᱟᱜ ᱦᱚᱲᱮᱞ ᱠᱚ ᱛᱟᱦᱮ ᱠᱟᱱᱟ ᱒᱔ ᱞᱟᱠᱷ, ᱡᱟᱦᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱦᱚᱲᱮᱞ ᱥᱚᱦᱚᱨ ᱞᱮᱠᱟᱛᱮ ᱵᱟᱲᱟᱭᱚᱜ ᱠᱟᱱᱟ ᱾
ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱥᱩᱱᱫᱟᱱᱤᱥ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱠᱟᱱᱟ ᱠᱚ ᱾ ᱡᱟᱵᱷᱟᱱᱤᱥ ᱡᱟᱹᱛᱤ ᱫᱚ ᱢᱟᱨᱟᱝ ᱞᱮᱠᱷᱟᱥᱤᱫ (minority) ᱡᱟᱹᱛᱤ ᱞᱮᱠᱟᱛᱮ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱫᱚ ᱡᱟᱹᱥᱛᱤ ᱜᱮ ᱡᱟᱵᱷᱟ ᱫᱤᱯ ᱨᱮᱱᱟᱜ ᱛᱟᱞᱢᱟ ᱟᱨ ᱥᱟᱢᱟᱝ ᱴᱚᱴᱷᱟ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱾ ᱟᱨ ᱮᱴᱟᱜ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ: ᱢᱤᱱᱟᱝ, ᱢᱤᱱᱟᱦᱟᱥᱟᱝ, ᱪᱟᱭᱱᱤᱡᱽ, ᱵᱟᱛᱟᱠ, ᱢᱟᱞᱚᱭ, ᱠᱳᱨᱤᱭᱟᱱ, ᱥᱤᱧᱚᱛᱤᱭᱟᱹ ᱟᱨ ᱡᱟᱯᱟᱱᱤᱡᱽ ᱮᱢᱟᱱ ᱾ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱠᱷᱚᱱ ᱵᱟᱱᱫᱩᱝ ᱨᱮᱦᱚᱸ ᱟᱭᱢᱟ ᱜᱟᱱ ᱡᱮᱡᱟᱹᱛᱤᱭᱟᱹᱨᱤ ᱡᱟᱹᱛᱤ ᱥᱟᱶᱛᱟ ᱠᱚ ᱢᱮᱱᱟᱜ ᱠᱚᱣᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱤᱱᱫᱳᱱᱮᱥᱤᱭᱟ  ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ ᱨᱟᱡᱽᱜᱟᱲ
ᱵᱤ. ᱥᱚᱛᱭᱚ ᱱᱟᱨᱟᱭᱚᱬ ᱨᱮᱰᱰᱤ
'''ᱵᱤ. ᱥᱚᱛᱭᱚ ᱱᱟᱨᱟᱭᱚᱱ ᱨᱮᱰᱰᱤ''' (᱒᱑ ᱚᱜᱚᱥᱴ ᱑᱙᱒᱗ - ᱖ ᱚᱠᱴᱚᱵᱚᱨ ᱒᱐᱑᱒) ᱫᱚ ᱢᱤᱫ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭᱤᱭᱟᱹ, ᱥᱟᱶᱛᱟ ᱥᱩᱥᱟᱹᱨᱤᱭᱟᱹ, ᱨᱟᱡᱽᱟᱹᱨᱤᱭᱟᱹ ᱟᱨ ᱢᱤᱫ ᱟᱭᱟᱨ ᱩᱛᱚᱨ ᱯᱨᱚᱫᱮᱥ, ᱳᱰᱤᱥᱟ ᱟᱨ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱨᱮᱰᱰᱤ ᱫᱚ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱢᱮᱦᱵᱩᱵᱽᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱟᱱᱱᱟᱨᱟᱢ ᱟᱹᱛᱩ ᱥᱟᱫᱽᱱᱚᱜᱚᱨ ᱨᱮᱱᱤᱡ ᱢᱤᱫ ᱪᱟᱹᱥᱤ ᱜᱷᱟᱨᱚᱸᱡᱽ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱮᱱᱟᱜ ᱱᱤᱡᱟᱢ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱮᱪᱮᱫ ᱮ ᱟᱢᱮᱴ ᱞᱮᱫ-ᱟ ᱟᱨ ᱚᱥᱢᱟᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱹᱱᱩᱱ ᱨᱮ ᱥᱚᱱᱮᱨ ᱨᱮᱱᱟᱜ ᱩᱯᱟᱫᱷᱤᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾
ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ
ᱨᱮᱰᱰᱤ ᱫᱚ ᱩᱱ ᱡᱚᱦᱚᱜ ᱫᱚ ᱥᱩᱢᱩᱝ ᱑᱔ ᱵᱚᱭᱚᱥ ᱨᱮ ᱑᱙᱔᱒ ᱨᱮ ᱥᱤᱧᱚᱛ ᱵᱟᱹᱜᱤᱱ ᱦᱩᱞᱥᱟᱹᱭ ᱨᱮ ᱫᱟᱣ ᱮ ᱦᱟᱛᱟᱣ ᱞᱮᱫ-ᱟ ᱟᱨ ᱜᱟᱱᱫᱷᱤᱭᱟᱜ ᱦᱟᱹᱲᱤ ᱵᱤᱨᱩᱫᱷ ᱨᱮ ᱯᱟᱴᱷᱩᱣᱟᱹ ᱠᱚᱣᱟᱜ ᱫᱟᱲᱮ ᱨᱚᱰᱚᱡ ᱞᱟᱹᱜᱤᱫ ᱠᱚ ᱦᱟᱹᱲᱤ ᱞᱮᱫᱮ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱑᱙᱔᱗ ᱨᱮ ᱦᱟᱭᱫᱽᱨᱟᱵᱟᱫᱽ ᱯᱤᱯᱩᱞᱥ ᱢᱚᱢᱮᱴ ᱨᱮ ᱫᱟᱣ ᱮ ᱦᱟᱛᱟᱣ ᱠᱮᱫ-ᱟ, ᱡᱟᱦᱟᱸᱨᱮ ᱩᱱᱤ ᱫᱚ ᱱᱤᱡᱟᱢ ᱟᱜ ᱥᱟᱥᱚᱱ ᱵᱤᱨᱩᱫᱷ ᱨᱮ ᱥᱚᱛᱭᱟᱜᱽᱨᱚᱦ ᱦᱩᱞᱥᱟᱹᱭ ᱨᱮᱱᱟᱜ ᱮ ᱥᱟᱯᱲᱟᱣ ᱠᱮᱫ-ᱟ, ᱡᱟᱦᱟᱸ ᱠᱷᱟᱹᱛᱤᱨ ᱩᱱᱤ ᱠᱚ ᱦᱟᱹᱲᱤ ᱠᱮᱫᱮᱭᱟ ᱟᱨ ᱖ ᱪᱟᱸᱫᱚ ᱞᱟᱹᱜᱤᱫ ᱪᱚᱧᱪᱚᱞᱜᱩᱰᱟᱹ ᱡᱤᱦᱚᱞ ᱨᱮ ᱠᱚ ᱥᱟᱸᱵᱟᱣ ᱠᱮᱫᱮᱭᱟ ᱾ ᱡᱤᱦᱚᱞ ᱨᱮ ᱟᱡᱟᱜ ᱚᱠᱛᱚ ᱨᱮ ᱩᱱᱤ ᱫᱚ ᱯᱟᱭᱚᱢ-ᱮ-ᱱᱚᱵᱽ ᱢᱤᱫ ᱦᱟᱯᱛᱟᱠᱤᱭᱟᱹᱭ ᱥᱟᱯᱲᱟᱣ ᱠᱮᱫ-ᱟ ᱟᱨ ᱟᱡ ᱨᱤᱱ ᱠᱟᱹᱭᱫᱷᱤ ᱡᱚᱴᱟᱣ ᱠᱚ ᱥᱟᱶ ᱚᱱᱟᱭ ᱦᱟᱹᱴᱤᱧ ᱠᱮᱫ-ᱟ ᱾
ᱠᱷᱤᱭᱟᱹᱣᱠᱟ.ᱡᱤᱦᱚᱨᱟ
ᱠᱷᱤᱭᱟᱹᱣᱠᱟ.ᱡᱤᱦᱚᱨᱟ ᱛᱟᱸᱦᱮ ᱠᱟᱱᱟ ᱢᱤᱫᱴᱟᱹᱝ ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱚᱡᱚᱨ ᱫᱷᱟ.ᱛᱩ ᱯᱤᱯᱲᱤᱚᱝ.
ᱟᱪᱮᱦ
ᱟᱪᱮᱦ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱟᱪᱮ ᱥᱮᱱᱟᱜ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱥᱩᱢᱟᱛᱨᱟ ᱫᱤᱯ ᱨᱮᱱᱟᱜ ᱯᱟᱪᱮ ᱢᱩᱪᱟᱹᱫ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱵᱟᱱᱫᱟ ᱟᱪᱮᱦ ᱾ ᱟᱪᱮᱦ ᱢᱤᱫ ᱫᱷᱚᱨᱚᱢ ᱨᱩᱠᱷᱤᱭᱟᱹ ᱴᱚᱴᱷᱟ ᱠᱟᱱᱟ ᱟᱨ ᱤᱱᱫᱳᱱᱮᱥᱤᱭᱟ ᱢᱩᱫ ᱨᱮ ᱠᱷᱟᱹᱞᱤ ᱱᱚᱶᱟ ᱯᱚᱱᱚᱛ ᱨᱮᱜᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱥᱚᱨᱤᱟᱭ ᱟᱹᱨᱤ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱨᱮ ᱜᱮᱞ ᱜᱚᱴᱟᱱ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ, ᱡᱟᱦᱟ ᱢᱩᱫ ᱨᱮ ᱟᱪᱮᱦᱱᱮᱥ ᱡᱟᱹᱛᱤ ᱜᱮ ᱯᱚᱱᱚᱛ ᱨᱮ ᱘᱐% ᱠᱷᱚᱱ ᱙᱐% ᱢᱮᱱᱟᱜ ᱠᱚᱣᱟ ᱾
ᱟᱪᱮᱦ ᱦᱩᱭᱩᱜ ᱠᱟᱱᱟ ᱚᱱᱟ ᱡᱟᱭᱜᱟ ᱡᱟᱦᱟ ᱠᱷᱚᱱ ᱤᱱᱫᱳᱱᱮᱥᱤᱭᱟ ᱨᱮ ᱤᱥᱞᱟᱢ ᱫᱷᱚᱨᱚᱢ ᱯᱟᱥᱱᱟᱣ ᱞᱮᱱᱟ ᱟᱨ ᱱᱚᱸᱰᱤ ᱠᱷᱚᱱ ᱜᱮ ᱥᱟᱢᱟᱝᱼᱠᱚᱧᱮ ᱮᱥᱤᱭᱟ ᱨᱮ ᱦᱚᱸ ᱤᱥᱞᱟᱢ ᱯᱟᱥᱱᱟᱣ ᱟᱠᱟᱱᱟ ᱾ ᱑᱒᱕᱐ ᱥᱮᱨᱢᱟ ᱚᱠᱛᱚ ᱟᱪᱮᱦ (ᱯᱷᱟᱱᱩᱨ ᱟᱨ ᱞᱟᱢᱩᱨᱤ ᱨᱟᱡᱽ) ᱨᱮ ᱤᱥᱞᱟᱢ ᱦᱮᱡ ᱞᱮᱱᱟ ᱾ ᱜᱮᱞᱮᱭᱟᱭ ᱥᱟᱭ ᱥᱮᱨᱢᱟ ᱠᱚᱛᱮ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱟᱪᱮᱦ ᱥᱟᱞᱛᱟᱱᱟᱛ ᱢᱟᱞᱟᱠᱠᱟ ᱯᱨᱚᱱᱟᱞᱤ ᱴᱚᱴᱷᱟ ᱨᱮ ᱥᱟᱱᱟᱢ ᱠᱷᱚᱱ ᱠᱤᱥᱟᱹᱬ, ᱫᱟᱲᱮᱭᱟᱱ ᱟᱨ ᱪᱟᱥ ᱜᱟᱱᱚᱜ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾ ᱢᱟᱨᱟᱝ ᱨᱮ ᱰᱟᱪᱽ ᱩᱯᱚᱱᱤᱵᱮᱥ ᱟᱨ ᱚᱱᱟ ᱛᱟᱭᱚᱢ ᱤᱱᱫᱳᱱᱮᱥᱤᱭᱟ ᱥᱚᱨᱠᱟᱨ ᱟᱜ ᱵᱤᱨᱩᱫᱷ ᱨᱮ ᱟᱪᱮᱦ ᱦᱚᱲ ᱠᱚᱣᱟᱜ ᱨᱟᱡᱽᱟᱹᱨᱤ ᱯᱷᱩᱨᱜᱟᱹᱞ ᱟᱨ ᱵᱤᱨᱩᱫᱷ ᱨᱮᱱᱟᱜ ᱱᱟᱜᱟᱢ ᱢᱮᱱᱟᱜᱼᱟ ᱾
ᱟᱪᱮᱦ ᱨᱮ ᱥᱩᱱᱩᱢ ᱟᱨ ᱥᱟᱪᱟᱨᱦᱮ ᱜᱮᱥ ᱞᱮᱠᱟᱱ ᱥᱟᱪᱟᱨᱦᱮ ᱫᱷᱚᱱ ᱢᱮᱱᱟᱜᱼᱟ ᱾ ᱒᱐᱐᱔ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱨᱮ ᱦᱩᱭ ᱞᱮᱱ ᱥᱩᱱᱟᱢᱤ ᱨᱮᱱᱟᱜ ᱮᱛᱚᱦᱚᱵ ᱴᱷᱟᱹᱣ ᱠᱷᱚᱱ ᱟᱪᱮᱦ ᱜᱮ ᱥᱟᱱᱟᱢ ᱠᱷᱚᱱ ᱥᱩᱨ ᱚᱛᱦᱟᱥᱟ ᱴᱷᱟᱹᱶ ᱛᱟᱦᱮ ᱠᱟᱱᱟ, ᱡᱟᱦᱟ ᱠᱷᱟᱹᱛᱤᱨ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱫᱚᱨᱮᱭᱟ ᱟᱨᱮ ᱨᱮ ᱟᱹᱰᱤ ᱟᱭᱢᱟ ᱠᱷᱩᱛᱤ ᱦᱩᱭ ᱞᱮᱱᱟ ᱾ ᱱᱚᱶᱟ ᱥᱩᱱᱟᱢᱤ ᱨᱮ ᱤᱱᱫᱳᱱᱮᱥᱤᱭᱟ ᱨᱮᱱ ᱟᱢᱫᱟᱡᱽ ᱑᱗᱐,᱐᱐᱐ ᱜᱟᱱ ᱦᱚᱲ ᱠᱚ ᱵᱚᱸᱜᱟ ᱛᱟᱞᱟ ᱥᱮ ᱵᱟᱝ ᱠᱚ ᱧᱟᱢ ᱞᱮᱱᱟ ᱾ ᱤᱱᱫᱳᱱᱮᱥᱤᱭᱟ ᱥᱚᱨᱠᱟ ᱟᱨ ᱯᱷᱨᱤ ᱟᱪᱮᱦ ᱢᱩᱵᱷᱢᱮᱱᱴ ᱢᱩᱫ ᱨᱮ ᱥᱟᱹᱱᱛᱤ ᱨᱮᱭᱟᱜ ᱪᱩᱠᱛᱤ ᱱᱚᱶᱟ ᱥᱩᱱᱟᱢᱤ ᱨᱮᱱᱟᱜ ᱚᱨᱥᱚᱝ ᱠᱷᱚᱱ ᱵᱮᱨᱮᱫ ᱨᱟᱠᱟᱯ ᱨᱮ ᱜᱚᱸᱲᱚᱸ ᱮ ᱮᱢ ᱟᱠᱟᱫᱟ ᱾
ᱧᱩᱛᱩᱢ
ᱟᱪᱮᱦ ᱞᱟᱦᱟᱛᱮ ᱟᱪᱮᱦ ᱫᱟᱨᱩᱥᱟᱞᱟᱢ (᱑᱕᱑᱑-᱑᱙᱔᱕) ᱧᱩᱛᱩᱢ ᱛᱮ ᱵᱟᱲᱟᱭᱚᱜ ᱠᱟᱱ ᱛᱮᱦᱮᱱᱟ ᱾ ᱱᱚᱶᱟ ᱵᱮᱱᱟᱣ ᱞᱟᱦᱟ ᱨᱮ ᱑᱙᱕᱖ ᱥᱮᱨᱢᱟ ᱨᱮ ᱟᱪᱮᱦ ᱛᱟᱦᱮ ᱠᱟᱱᱟ, ᱛᱟᱭᱚᱢ ᱛᱮ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡᱽ ᱫᱮᱨᱟᱦ ᱤᱥᱛᱤᱢᱮᱣᱟ ᱟᱪᱮᱦ (ᱟᱪᱮᱦ ᱵᱮᱥᱮᱥ ᱴᱚᱴᱷᱟ;᱑᱙᱕᱙-᱒᱐᱐᱑) ᱠᱚᱨᱟᱣ ᱦᱩᱭ ᱠᱮᱱᱟ, ᱒᱐᱐᱑-᱒᱐᱐᱙ ᱦᱟᱹᱵᱤᱫ ᱱᱟᱝᱜᱳ ᱟᱪᱮᱦ ᱫᱟᱨᱩᱥᱟᱞᱟᱢ ᱛᱟᱦᱮ ᱠᱟᱱᱟ ᱾ ᱒᱐᱐᱙ ᱥᱮᱨᱢᱟ ᱨᱮ ᱟᱪᱮᱦ ᱧᱩᱛᱩᱢ ᱨᱩᱣᱟᱹᱨ ᱟᱹᱜᱩ ᱦᱩᱭ ᱟᱠᱟᱱᱟ ᱟᱨ ᱱᱚᱣᱟ ᱜᱮ ᱧᱤᱛ ᱦᱚᱸ ᱢᱮᱱᱟᱜᱼᱟ (᱒᱐᱐᱙-ᱱᱤᱛᱟᱝ) ᱾ ᱟᱹᱲᱟᱹ ᱜᱟᱵᱟᱱ ᱞᱮᱠᱟᱛᱮ ᱱᱚᱶᱟ ᱫᱚ ᱟᱪᱮᱦ, ᱟᱪᱮ ᱟᱨ ᱟᱪᱤᱱ ᱦᱚᱠᱚ ᱚᱞ ᱜᱮᱭᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ
ᱫᱮᱵᱤᱯᱩᱨ, ᱫᱮᱣᱜᱷᱚᱨ
ᱫᱮᱵᱤᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱴᱚᱴᱷᱟ
ᱯᱚᱛᱷᱨᱤᱭᱟᱹ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱕᱘ ᱦᱮᱠᱴᱚᱨ (᱓᱙᱐ ᱮᱠᱟᱲ) ᱢᱮᱱᱟᱜᱼᱟ ᱾
ᱴᱷᱟᱶ
ᱫᱮᱵᱤᱯᱩᱨ 24.45194°N, 86.50714°W ᱨᱮ ᱢᱮᱱᱟᱜᱼᱟ ᱾
ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱱᱚᱠᱥᱟ ᱨᱮ ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱯᱚᱛᱚᱵ, ᱫᱮᱣᱜᱷᱚᱨ ᱨᱮ ᱫᱮᱵᱤᱯᱩᱨ ᱫᱚ ᱯᱚᱛᱷᱨᱤᱭᱟᱹ ᱢᱚᱣᱡᱟ (ᱮᱢ.ᱰᱤ.ᱰᱤ.ᱮᱥ - ᱒᱑᱒) ᱨᱮᱱᱟᱜ ᱴᱷᱟᱶ ᱞᱮᱠᱟᱛᱮ ᱫᱮᱠᱷᱟᱣ ᱟᱠᱟᱱᱟ ᱾
ᱯᱩᱞᱤᱥ ᱥᱴᱮᱥᱚᱱ
ᱫᱮᱵᱤᱯᱩᱨ ᱨᱮ ᱯᱩᱞᱤᱥ ᱥᱴᱮᱥᱚᱱ ᱫᱚ ᱢᱮᱱᱟᱜᱼᱟ ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱮᱵᱤᱯᱩᱨ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱠᱚᱥᱛᱩᱨᱵᱟ ᱜᱟᱱᱫᱷᱤ ᱵᱟᱞᱤᱠᱟ ᱵᱤᱫᱽᱭᱟᱞᱚᱭ, ᱫᱮᱵᱤᱯᱩᱨ, ᱒᱐᱐᱕ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱠᱩᱲᱤ ᱥᱟᱸᱥᱛᱷᱟ ᱠᱟᱱᱟ ᱾ ᱱᱚᱸᱰᱮ ᱫᱚ ᱛᱩᱨᱩᱭ ᱪᱟᱱᱚᱪ ᱠᱷᱚᱱ ᱜᱮᱞᱵᱟᱨ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱠᱮᱸᱫᱩᱣᱟ ᱨᱮ ᱤᱝᱞᱤᱥ ᱛᱟᱱᱟᱞᱟ ᱰᱤ.ᱮ.ᱵᱷᱤ ᱯᱟᱵᱽᱞᱤᱠ ᱤᱥᱠᱩᱞ ᱫᱚ ᱒᱐᱑᱓ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱟᱨ ᱒᱐᱒᱐ ᱥᱟᱞ ᱫᱷᱟᱹᱵᱤᱡ ᱑ ᱪᱟᱱᱚᱪ ᱠᱷᱚᱱ ᱘ ᱪᱟᱱᱚᱪ ᱫᱷᱟᱹᱵᱤᱡ ᱠᱟᱹᱢᱤ ᱪᱟᱞᱟᱜ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱯᱨᱮᱥᱴᱤᱡᱚᱥ ᱮᱢᱥ, ᱫᱮᱣᱜᱷᱚᱨ ᱨᱮᱱᱟᱜ ᱫᱮᱵᱤᱯᱩᱨ ᱨᱮ ᱛᱷᱟᱯᱚᱱ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ